title: Sekatavarakauppa

text: Sekatavarakauppaa ei tule sekoittaa osto- ja myyntiliikkeiden harjoittamaan käytettyjen tavaroiden sekalais- eli diverssikauppaan. Toiminnan tilastoinnissa sekatavarakauppa voitiin Suomessa rinnastaa siirtomaatavarakauppaan.


title: Sekatavarakauppa

text: Talouselämän hakemisto Sinisessä kirjassa (1953) mainitaan sekatavarakauppa omana toimialanaan, mutta todetaan, että sitä harjoittavat vähittäisliikkeet esitetään ainoastaan toiminimien mukaisessa järjestyksessä. Sekatavarakauppaa ei siis ryhmitellä tuotteittain.


title: Sekatavarakauppa

text:
Sekatavarakauppa saattaa muodostaa osan yrityksen toiminnan kokonaisuudesta, mikä näkyy liikkeiden nimissä ja kuvauksissa, esimerkiksi "väri- ja sekatavarakauppa"
tai "ruoka- ja sekatavarakauppa".
Sekatavarakaupan kehittymistä ja yleistymistä hidasti merkantilistinen, elinkeinovapautta rajoittava talouspolitiikka. Suomessa tätä toteutti vuoden 1734 lain kauppakaari, jonka mukaan maaseudulla ei saanut pitää kaupan tai varastoida ns. kaupunkitavaroita. Niitä ei saanut myöskään ostaa kaupungeista maaseudulla myytäväksi eikä harjoittaa niillä kulkukauppaa.


title: Sekatavarakauppa

text:
Englannissa maaseudun sekatavarakauppoja on toiminut 1600-luvulta lähtien, mutta niiden levinneisyydestä ja lukumääristä
ei ole tarkkoja tietoja vielä 1800-luvultakaan. Saksan maaseudulle ilmestyi sekatavarakauppiaita 1600-1700-luvuilla.
Teollistuminen ja elinkeinovapaus 1860-luvulla tihensivät Saksan vähittäiskauppaverkostoa.


title: Sekatavarakauppa

text: Suomessa maaseutukauppa (maakauppa) vapautui 19. joulukuuta 1859, jolloin sallittiin kiinteiden kauppojen, puotien, avaaminen maaseudulle. Tätä ennen luvallinen kaupankäynti maaseudulla muilla paitsi seudun omilla tuotteilla oli kaupunkeihin tehtävien matkojen, kulkukaupan ja markkinoiden varassa. Maakaupan vapautumista seuraavana vuotena 1860 myönnettiin kauppalupa 202:lle henkilölle. Luvansaajilta edellytettiin luku- ja kirjoitustaidon ohella kauppakirjanpidon tuntemusta, mutta näiden taso ja osaamisen osoittamisen käytännöt olivat kirjavia. Alasen mukaan esimerkiksi varsin tunnettu, Pielavedellä kauppiaanuransa aloittanut ja myöhemmin eri puolilla Savoa laajaa maakauppaa harjoittanut Petter Lyytikäinen oli kirjoitustaidoton.


title: Sekatavarakauppa

text: Varhaiset sekatavarakaupat olivat "nurkkakauppoja", jotka toimivat pienissä yhtenäisissä tiloissa, kuten aitoissa. Juho Lallukka perusti ensimmäisen sekatavarakauppansa 1878 entiseen riiheen. Myytävät tavarat olivat hyllyillä, lattialla ja kattoon ripustettuina. Tarjolla saattoi olla kankaita, astioita, suolaa, jauhoja ja ryynejä sekä pikkutavaraa, kuten kampoja ja nappeja, sekä hevostarvikkeita.


title: Sekatavarakauppa

text: Kehittyneemmäksi on kuvattu järjestelyä, jossa myymälä jaettiin tuoteryhmiin perustuviin osastoihin eikä sitä organisoitu aiempaan tapaan pelkästään yhtenäisen tilan käytön kannalta. Tällaista osastoitua myymälää pidettiin esimerkiksi vuoden 1879 Käkisalmessa kaupungin uudenaikaisimpana. Tuotevalikoiman laajeneminen esimerkiksi kankaisiin ja pilaantuviin siirtomaatavaroihin kasvatti myös puodille asetettavia vaatimuksia.


title: Sekatavarakauppa

text: Ensimmäiset suomalaiset sekatavarakauppiaat olivat ammattitaustaltaan enimmäkseen talollisia, talollisten poikia tai toisen kauppiaan palveluksessa oppinsa hankkineita kauppa-apulaisia ja -kirjureita. Talollisilla ja heidän pojillaan oli verraten hyvät mahdollisuudet hankkia tarvittava alkupääoma. Myös ensimmäinen kauppapaikka saattoi löytyä kotitilan rakennuksista. Kaupungeissa oppinsa saaneilla kauppa-apulaisilla puolestaan oli verraten matala kynnys maakauppaan verrattuna porvarioikeuksien hakemiseen kaupungissa.


title: Sekatavarakauppa

text: Tunnettuja suomalaisia sekatavarakaupan pitäjiä ovat olleet mm. kauppaneuvokset Juho Lallukka ja Herman Saastamoinen, laivanvarustaja John Nurmisen isä "Johan Nurminen", etsivän keskuspoliisin päällikön Esko Riekin isä Frans Adolf Riekki, oululainen tervaporvari Otto Ravander, Frans Emil Sillanpään isä "Frans Koskinen", toiminimen Lignell & Piispanen perustajat, sekä kirjailija Minna Canth ja kulttuurimesenaatti Jenny Wihuri.


title: Marc Vales

text: Marc Vales González (s. 4. huhtikuuta 1990 Escaldes-Engordany, Andorra) on andorralainen jalkapalloilija. Pelipaikaltaan hän on keskuspuolustaja. Vales edustaa Veikkausliigassa pelaavaa Seinäjoen Jalkapallokerhoa.


title: Marc Vales

text: Vales siirtyi andorralaisesta FC Andorrasta espanjalaisen Sabadellin kakkosjoukkueeseen vuonna 2007 ja pelasi vuosina 2007–2016 pääasiassa Espanjan kolmanneksi ja neljänneksi korkeimmilla sarjatasoilla. Kolmanneksi korkeimman tason otteluita Vales pelasi Atlético Balearesissa, Real Madridin kolmosjoukkueessa, Real Zaragozan kakkosjoukkueessa ja Hospitaletissa.


title: Marc Vales

text: Elokuussa 2016 Vales teki Veikkausliigassa pelaavan SJK:n kanssa loppukauden kattavan sopimuksen, jossa on myös optio kahdesta seuraavasta kaudesta.


title: Marc Vales

text: Andorran maajoukkueessa Vales on pelannut vuodesta 2008 lähtien.


title: Vjatšaslau Heraštšanka

text: Vjatšaslau Leanidavitš Heraštšanka (, ; s. 25. heinäkuuta 1972 Mogiljov, Valko-Venäjän SNT, Neuvostoliitto, nykyinen Mahiljou, Valko-Venäjä) on valkovenäläinen jalkapalloilija ja jalkapallovalmentaja. Hän edustaassa pelaavaa Lida ja on pelipaikaltaan entinen puolustaja.


title: Börje Brotell

text: Börje Bror Brotell (3. helmikuuta 1922 Turku – 6. joulukuuta 2009 Turku) oli suomalainen Waffen SS-sotilas ja jatkosodan panssariässä.


title: Börje Brotell

text: Brotell liittyi talvisotaan vapaaehtoisena olleessaan 17-vuotias. Hän toimi suojeluskunnan lähettinä.


title: Börje Brotell

text: Brotell liittyi Insinööritoimisto Rataksen kautta Saksaan suomalaiseen Waffen-SS-vapaaehtoispataljoonaan, joka oli osa moottoroitua SS-divisioona Wikingia. Brotell kuului pataljoonan ensimmäiseen komppaniaan ja toimi konekiväärimiehenä aseenaan MG-42. Brotell haavoittui Kaukasuksella elokuun 15. päivänä vuonna 1942. Räjähtävä luoti osui oikeaan reiteen. Hänet kuljetettiin hoitoon Puolan kautta Itävaltaan. Toipumislomalla hän oli Suomessa. Brotell palasi Saksaan SS-Junkerschuleen Bad Tölziin, jossa hän sai upseerikoulutuksen. Koulutus keskeytyi, kun marsalkka Mannerheim kutsui miehet takaisin Suomeen. Vuoden 1943 lokakuussa Brotell liittyi kenraalimajuri Ruben Laguksen panssaridivisioonan vasta perustettuun rynnäkkötykkipataljoonaan.


title: Börje Brotell

text: Brotell tuhosi virallisesti 11 vihollisen vaunua Tali–Ihantalan taistelussa ja neljä varmistamatonta vaunuta. Brotell onkin tuloksellaan menestynein suomalainen vaununjohtaja.


title: Börje Brotell

text: Sodan jälkeen Valpo mustamaalasi Brotellia ja sai osan muista Waffen-SS veteraaneista uskomaan tämän olevan ilmiantaja saksalaismielistä vastarintaliikettä vastaan. Valpo myös epäili Brotellin kuuluvan SD:hen, mutta se ei saanut asialle näyttöä. Valpo myös määräsi erottamaan Brotellin huoltoupseerin virasta, koska vanhat SS-miehet, eivät saaneet toimia sodan jälkeen valtion viroissa. Brotell oli töissä ostajana Wärtsilässä vuoteen 1968. Vuonna 1970 hän perusti oman liikeyrityksen, joka toi maahan teknokemiallisia tuotteita. Suurimmat asiakkaat olivat telakat ja Neste. Brotell johti yritystään aina eläkeikään saakka.


title: Börje Brotell

text: Vuonna 1948 Brotell pelasi yhden SM-sarjaottelun Turun Palloseurassa.


title: Börje Brotell

text: 1994 Brotell valittiin Panssarikillan kunniapuheenjohtajaksi.


title: Börje Brotell

text: Ps.531-10 "Bubi" Sturmgeschütz 40 G -rynnäkkötykki, jolla Brotell tuhosi jatkosodan ratkaisutaisteluissa kesällä 1944 eniten vihollisen vaunuja on esillä Panssariprikaatissa Hämeen panssaripataljoonan esikunnan edessä.


title: Cinnamon

text: Cinnamon on GNOME 3:een perustuva vapaa avoimen lähdekoodin työpöytäympäristö Linuxille. Cinnamonin kehityksen aloittivat Linux Mintin kehittäjät ja se onkin Linux Mintin suositeltava työpöytäympäristö.


title: Asnières-sur-Oise

text: Asnières-sur-Oise on kunta Ranskassa Val-d'Oisen departementissa Île-de-Francen alueella. Se sijaitsee noin 50 km Pariisista pohjoiseen Oisejoen varrella, joka on Seinen sivujoki.


title: Asnières-sur-Oise

text: Kunnan nähtävyyksiä on sisterssiläisluostari "Abbaye de Royaumont". Luostaria oli perustamassa Ranskan kuningas Ludvig IX vuonna 1228. Luostari on yleisölle avoinna ympäri vuoden ja siellä on lukuisia näyttelyitä ja tapahtumia, kuten klassisen musiikin festivaali "Festival de Royaumont".


title: Alfa Romeo AR8

text: Alfa Romeo AR8 on Alfa Romeon vuosina 1978–1989 valmistama pakettiautomalli, joka oli käytännössä uudelleennimetty Iveco/Fiat Daily.


title: Inkojen arkkitehtuuri

text: Inkojen arkkitehtuuri on merkittävin esikolumbiaanisista arkkitehtuurin tyyleistä koko Etelä-Amerikan alueella. Arkkitehtoninen perintö on alkujaan lähtöisin intiaanikaupunki Tiwanakusta, joka perustettiin toisella vuosisadalla eaa. nykypäivän Boliviassa. Vaikka moniin inkojen muuraustaidonnäytteisiin onkin myöhemmin yhdistetty Espanjan siirtomaa-ajan tyylisiä rakenteita, löytyy Inkavaltakunnan pääkaupungista, Cuscosta, tänäkin päivänä useita hienoja esimerkkejä Inkojen arkkitehtuurista. Yksi jäljellä olevista rakennelmista on pyhä Machu Picchu, joka sijaitsee Andien harjanteella Cuscon luoteispuolella. Muita merkittäviä kohteita ovat Saksaywamanin sitadelli ja inkakaupunki Ollantaytambo. Inkat kehittivät myös laajan tieverkoston, joka kattoi suuren alueen Etelä-Amerikan länsiosista.


title: Inkojen arkkitehtuuri

text: Inkojen rakennukset oli tehty yhteenmuuratuista luonnonkivistä tai osittain työstetyistä lohkareista; myös kiviperustoille muuratut savitiilirakennukset olivat suht yleisiä. Rakennuksiin käytetty materiaali riippui kulloisestakin asuinympäristöstä. Rannikolla esimerkiksi käytettiin paljon isoja, suorakaiteen muotoisia savitiiliä, kun taas Andien vuoristolla luonnonkivet olivat suosittu materiaali. Yleisin muoto rakennuksissa oli yksinkertainen suorakaide, eikä tämän tyyppisissä taloissa ollut lainkaan sisäseiniä. Puupaalutetun katon päällinen oli punottu heinästä. Perusrakenteen lisäksi oli muitakin variaatioita, mm. harjakattoisia taloja, joiden huoneet oli osittain avoseinäisiä tai pitkittäin seinällä jaettuja. Suorakaiteen muotoisia rakennuksia käytettiin varsin erilaisiin toimintoihin, aina vaatimattomista taloista palatseihin ja temppeleihin. Valtakunnan syrjäisemmiltä alueilta on löydetty myös muutamia kaarevaseinäisiä rakennuksia. Kaksikerroksiset rakennukset olivat harvinaisia; jos sellainen rakennettiin, sisäänkäynti toiseen kerrokseen tapahtui yleensä ulkopuolelta tikkaiden tai korkeammalla olevan maanpinnan kautta - sisätiloissa ei käytetty portaita. Seinien aukot, kuten ovet, säilytystiloina käytetyt syvennykset ja ikkunat olivat usein puolisuunnikkaan muotoisia, ja ne saattoivat olla sijoitettu koristeellisesti linjaan. Muunlainen rakennusten ehostus oli niukkaa; osa seinistä oli maalattu tai koristeltu metallisilla laatoilla, harvoissa tapauksissa seinistä on löydetty pieniä kaiverrettuja eläimiä tai geometrisiä kuvioita.


title: Inkojen arkkitehtuuri

text: Yleisin yhteisasumismuoto inkojen arkkitehtuurissa oli "kancha", jossa suorakulmaisen "aitauksen" sisällä oli vähintään kolme suorakaiteen muotoista rakennusta, jotka oli sijoitettu symmetrisesti keskellä olevan pihan ympärille. Kancha-yksiköt palvelivat useissa eri käyttötarkoituksissa. Ne muodostivat yleisen asutuksen perustan, johon lukeutuivat sekä asuintalot että temppelit ja palatsit. Lisäksi useampia kanchoja saatettiin rakentaa yhteen uusien asuinalueiden muodostamiseksi. Todisteita tämän rakennustyylin tärkeydestä voidaan nähdä edelleen Inkojen pääkaupungissa, Cuscossa, jonka keskusta itsessään on yksi suuri kancha. Alueeseen kuuluu Qurikanchan aurinkotemppeli sekä muita inkapalatseja. Parhaiten säilyneitä esimerkkejä kanchatyylisestä rakentamisesta löytyy Urubamba-joen varrella olevasta inkojen aikanaan asuttamasta Ollantaytambon kaupungista.


title: Inkojen arkkitehtuuri

text:
Inkojen arkkitehtuuri on laajalti tunnettu sen omintakeisesta rakennustyylistä, jossa tarkasti muotoillut kivet on muurattu tiiviisti yhteen ilman laastia. Maineesta huolimatta suurin osa rakennuksista oli tehty kuitenkin luonnonkivistä ja savitiilistä mutalaastia apuna käyttäen. 1940-luvulla yhdysvaltalainen arkeologi John H. Rowe luokitteli inkojen hienostuneen muuraustyylin kahteen tyyppiin: säännölliseen, jossa käytettiin suorakaiteen muotoisia kiviä, ja monikulmaiseen, joka koostui eri muotoisista kivistä. Neljäkymmentä vuotta myöhemmin perulainen arkkitehti Santiago Agurto perusti neljä alatyyppiä jakamalla Rowen tyypit uudelleen:
Kahta ensimmäistä tyyppiä käytettiin tärkeisiin rakennuksiin ja ulkoseiniin, kun taas kaksi viimeistä tyyliä oli käytössä enimmäkseen pengerviljelmiä tukevissa seinissä ja jokiin tehdyissä kanavissa.
Inkat rakensivat kaupunkinsa paikallisista materiaaleista, yleensä kalkkikivestä tai graniitista. Kivien leikkaamiseen ja muotoiluun käytettiin kivi-, pronssi- tai kuparityökaluja, ja yleensä kivet lohkottiin luonnollisia murtumalinjoja pitkin. Inkoilla ei ollut käytössä pyörää, joten kiviä kuljetettiin pyörittämällä maata pitkin ja puuparrujen avulla. Tämä on vaatinut suurta mieslukumäärää ja äärimmäisen hyvää fyysistä kuntoa työläisiltä.


title: Inkojen arkkitehtuuri

text: Yleensä inka-rakennusten seinät olivat hieman sisäänpäin kallellaan ja niiden nurkat oli pyöristetty. Tämä, yhdessä muurauksen perusteellisuuden kanssa johti siihen, että rakennuksista tuli seismisesti kestäviä. Pienen tai keskisuuren maanjäristyksen aikana muuraus pysyi vakaana ja liikkumatta. Voimakkaan järistyksen sattuessa kivenlohkareet alkoivat "tanssia" ja siirtyivät hieman paikoiltaan, mutta järistyksen loppuessa palasivat taas takaisin alkuperäiseen asentoonsa.


title: Inkojen arkkitehtuuri

text: Toinen rakennusmenetelmä oli "muotoiltujen kivien" arkkitehtuuri (""pillow-faced" architecture"). Rakennuksiin käytettiin poltettuja savitiiliä, mutalaastia sekä hiottuja ja savella päällystettyjä kiviä. Tiilistä ja kivistä muurattiin mutalaastin avulla palapelimäisiä kokonaisuuksia. Muotoiltujen kivien arkkitehtuuria käytettiin tyypillisesti vain temppeleissä ja kuninkaallisissa paikoissa, kuten Machu Picchussa.


title: Inkojen arkkitehtuuri

text: Tunnetuin näyte inkojen arkkitehtuurista lienee epäsuotuisten vuoristoseutujen muokkaus maatalouteen. Rakentamalla alueelle pengerviljelmiä saatiin kaikki hyöty irti viljelypinta-alasta. Pengertämällä luotiin tasainen kasvupinta, ja samalla vankka rakennusmetodi suojasi kaupunkien keskustoja maanvyöryiltä ja eroosiolta. Pengerrykset on rakennettu kaivamalla käsin alempaa maastosta rikasta maaperää ja tuomalla sitä ylemmäs vuorenrinteille. Seinät on tuettu taidokkaasti kivimuurauksella. Pengerviljelmät mahdollistivat ruuan ylituotannon, mikä ei muuten olisi ollut mahdollista yli kolmen kilometrin korkeudessa. Machu Picchun muurarit tekivät nämä pengerjärjestelmät niin taidokkaasti, että ne olivat ennallaan vielä vuonna 1912, jolloin yhdysvaltalainen tutkimusmatkailija, Hiram Bingham löysi paikan uudelleen virallisesti (yksittäisiä matkailijoita oli tiettävästi käynyt Machu Picchussa jo 1800-luvulla). Osa inkojen rakentamista pengerviljelmistä on paikallisten asukkaiden käytössä edelleen tänä päivänä.


title: Inkojen arkkitehtuuri

text: Inkoilla oli laaja tieverkosto. Ylempi päätie risteili korkealla Cordilleran rinteillä pohjoisesta etelään, ja toinen matalammalla kulkenut tie kattoi rannikon tasankoalueen pituussuunnassa. Lyhyemmät tieosuudet yhdistivät nämä kaksi päätietä toisiinsa useissa kohdissa. Kronikoitsija ja inka-kulttuurintutkija, Pedro Cieza de Leónin mukaan maasto oli erittäin vaikuttavaa ja jopa pelottavaa. Tiejärjestelmä kulki läpi syvien laaksojen ja yli korkeiden huippujen, halki vuorten lumikasojen ja soisten rämemaiden. Välillä reitti poikkesi liukkaiden kivien poluttamille osioille myrskyisästi virtaavissa joissa. Joissain paikoissa tiet risteilivät tasaisina ja lähes asfaltoituina, kiveykset huolellisesti aseteltuna. Vuorijonojen päällä kulku taas muuttui haastavaksi, ja reitti oli paikoin hakattu läpi kivilohkareiden. Kaikkialla tiet kuitenkin pidettiin siisteinä, ja tieverkostoa huollettiin ahkerasti. Sen varrella sijaitsi useita majapaikkoja, varastorakennuksia, aurinkotemppeleitä ja viestiasemia, joten tiet olivat kovassa käytössä.


title: Inkojen arkkitehtuuri

text: Auttaakseen matkailijoita sekä kulkevia valtionmiehiä tien päällä, inkat rakensivat teiden varsille erityisiä majataloja, "tamboja", joissa "chaskit" ja retkeläiset pystyivät levähtämään yön yli, valmistamaan aterian tai ruokkimaan laamansa.


title: Inkojen arkkitehtuuri

text: Inkojen riippusillat oli pääosin rakennettu heinästä. Erilaisia heiniä punottiin köysiksi, joista saatiin sidottua kapeakulkuisia, mutta matkantekoa huomattavasti helpottavia siltarakenteita. Ilman siltoja jokien ylitys jalan olisi ollut mahdotonta. Jos yksikin inkojen rakentamista sadoista silloista oli poissa käytöstä rikkoutumisen takia, ei muukaan tieverkosto toiminut tehokkaasti. Onneksi paikalla kuitenkin oli jatkuvasti työvoimaa, joten vioittuneet sillat saatiin korjattua pikimmiten.


title: Mir (ohjelmisto)

text: Mir on Canonicalin kehittämä ikkunointipalvelin, jonka on tarkoitus korvata tällä hetkellä käytössä oleva X Window System Ubuntussa.


title: Mir (ohjelmisto)

text: Mir julkistettiin 4. maaliskuuta 2013.


title: Mir (ohjelmisto)

text: Canonical on ilmoittanut siirtyvänsä Wayland-ohjelmistoon X Window Systemin korvaajana.


title: Jet Records

text: Jet Records oli brittiläinen levy-yhtiö, jonka perusti Don Arden vuonna 1974.


title: Jet Records

text: Jetille levyttäneitä artisteja:


title: Konttilampi (Ikaalinen)

text: Konttilampi on Pirkanmaalla Ikaalisissa Eränperän kylässä sijaitseva lampi, joka kuuluu Kokemäenjoen vesistössä Ikaalisten reitin valuma-alueen Sipsiönjärven valuma-alueeseen. Konttilampi on osa Juurijärven-Hulppojärven valuma-aluetta.


title: Konttilampi (Ikaalinen)

text: Lammen pituus on 200 metriä, leveys 100 metriä ja sen pinta-ala on 1,1 hehtaaria. Se sijaitsee Juurijärven, Hulppojärven ja Vähäveden välissä olevalla kapealla suolla. Lampeen on kaivettu neljä suo-ojaa, joista itäisin laskee 300 metrin päähän Hulppojärveen. Rantaviivan pituus on 450 metriä ja rannat ovat metsistä suota. Lammen eteläpuolella sijaitsee maatila, mutta muuten lampi on autio. Hulppojärven ympäri kulkeva tie ohittaa läheltä lammen itärannan.


title: Heikkiönlampi (Ikaalinen)

text: Heikkiönlampi eli Heksiönlampi on Pirkanmaalla Ikaalisissa sijaitseva lampi, joka kuuluu Kokemäenjoen vesistössä Ikaalisten reitin valuma-alueen Sipsiönjärven valuma-alueeseen. Heikkiönlampi on osa Juurijärven-Hulppojärven valuma-aluetta.


title: Heikkiönlampi (Ikaalinen)

text: Lammen pituus on 150 metriä, leveys 100 metriä ja sen pinta-ala on 1,0 hehtaaria. Se sijaitsee mäkien täplittämän metsäisen suoalueen keskellä Latonevan ja Mekkonevan välissä. Siihen on kaivettu viisi suo-ojaa. Lännestä laskee Koivistonlammen ja Nevalammen yhteinen laskuoja, etelästä Kaukalolammesta lähtevän suuremman suon johto-oja. joka virtaa Heikkiölammen vieressä olevan lampareen läpi. Luoteinen oja on lammen laskuoja, ja se kulkee 2,4 kilometriä ennen laskemistaan Ylisenlampeen. Rantaviivan pituus on 400 metriä ja ranta on lähes kokonaan suomaata. Lampi on autio eikä sinne johda tietä. Lähin tie tulee Onkilammelta ja ohittaa Heikkiönlammen puolen kilometrin päästä.


title: Ylinenlampi (Ikaalinen)

text: Ylinenlampi on Pirkanmaalla Ikaalisissa sijaitseva lampi, joka kuuluu Kokemäenjoen vesistössä Ikaalisten reitin valuma-alueen Sipsiönjärven valuma-alueeseen. Ylinenlampi on osa Juurijärven-Hulppojärven valuma-aluetta.


title: Ylinenlampi (Ikaalinen)

text: Lammen pituus on 250 metriä, leveys 50 metriä ja sen pinta-ala on 1,2 hehtaaria. Se sijaitsee mäkien pilkuttamassa suostuneessa metsämaastossa Kytönevan pohjoispuolella. Lampea ympäröivä suo on pieni ja suolta on kaivettu suohon neljä suo-ojaa. Sen pohjoispäähän laskee pitkä suo-oja, johon kertyy vettä laajalta valuma-alueelta. Valuma-alueella sijaitsevat muun muassa pienet Heikkiönlampi, Koivistonlampi ja Nevalampi. Ylisenlammen laskuoja on Perkoonoja, joka lähtee sen eteläpäästä ja juoksee 4.5 kilometrin jälkeen Juurijärveen. Rantaviivan pituus on 550 metriä, josta kolmannes on kapeaa rannansuuntaista avosuota. Kaakkoisrannassa sijaitsee niin sanottu Ylisenlammin kämppä, joka on Metsähallituksen omistama vuokrakämppä. Kämpälle johtaa tie.


title: Syyttämättäjättämispäätös

text: Syyttämättäjättämispäätös on syyttäjän tekemä päätös, jättää syyte nostamatta rikoksesta epäiltyä henkilöä vastaan. Päätöksen tapahtumatiedoissa kerrotaan, mitä asiassa on epäilty tapahtuneen tai on tapahtunut. Syyttämättä jätetyn henkilön yhteys tapahtuneeseen kerrotaan lyhyesti, miksi häntä epäiltiin rikoksesta, ja mitä hänen epäiltiin tehneen. Päätöksessä kerrotaan myös, minkä takia rikosta epäiltiin. Tapahtuman tietoja ei saa kirjoittaa rikosta syyksilukevassa muodossa.


title: Syyttämättäjättämispäätös

text: Päätöksessä on perusteltava syy syyttämättäjättämiseen. Syitä voivat olla seuraavat:


title: Syyttämättäjättämispäätös

text: Päätös pitää perustella yleiskielellä, eikä siinä saa käyttää ammattisanoja tai harvinaisia vierasperäisiä sanoja. Mitä lievempi epäilty rikos on, sitä lyhyemmät perustelut riittävät.


title: Syyttämättäjättämispäätös

text: Syyttäjällä on syytepakko, joten hänen on virkavastuun uhalla nostettava syyte, jos asiassa on tarpeeksi näyttöä. Syyttäjä saa jättää myös syytteen nostamatta, vaikka asiassa olisi tarpeeksi näyttöä rikoksesta. Silloin päätöksessä voi olla kyse joko vähäisyys-, nuoruus-, kohtuus- tai konkurssiperusteesta.


title: Sannois

text: Sannois on kunta Ranskassa Val-d'Oisen departementissa Île-de-Francen alueella. Se sijaitsee noin 20 km Pariisista luoteeseen.


title: Sannois

text: Kunnan nähtävyyksiä on tuulimylly "Moulin de Sannois". Tuulimylly rakennettiin 1700-luvun lopulla ja se oli toiminnassa vuoteen 1866 saakka. Se sijaitsee mäen päällä josta näkyy ympäröivään Montmorencyn laaksoon. Maurice Utrillo maalasi useita tuulimyllyjä vuosina 1912 – 1913 ja tämä oli yksi niistä.


title: Kansainvälinen museopäivä

text: Kansainvälinen museopäivä on Kansainvälisen museoneuvoston ICOM:n suosittelema kansainvälinen vuosipäivä, jota vietetään 18. toukokuuta. Päivän tarkoituksena on tuoda esille museoiden asemaa kulttuurivaihdossa, kulttuurien rikastuttajina sekä keskinäisen ymmärryksen, yhteistyön ja kansojen välisen rauhan rakentamisessa.


title: Kansainvälinen museopäivä

text: Kansainvälistä museopäivää vietettiin ensimmäisen kerran 1977. Sen suosio on sen jälkeen kasvanut selvästi, ja vuonna 2015 yli 35 000 museota noin 145 maasta osallistui päivän viettämiseen. Vaikka museopäivä onkin virallisesti 18. toukokuuta, niin museot järjestävät usein toimintaa koko viikoksi. Monissa Euroopan maissa vietetään Museoiden yö -tapahtumaa kansainvälistä museopäivää lähimpänä lauantaina.


title: Mwezi IV

text:
Mwezi IV Gisabo Bikata-Bijuga (1840?–1908) oli Burundin kuningas eli "Mwemi" vuosina 1850/1852–1908. Hänen isänsä oli kuningas Ntare IV.
Mwezi IV:n hallituskaudella vuonna 1878 London Missionary Society aloitti kristillisen lähetystyön Burundin alueella. Maa koki myös luonnononnettomuuksia.
1800- luvun lopussa saksalaiset tunkeutuivat Burundiin ja liittivät sen osaksi Saksan Itä-Afrikkaa. Vuonna 1890 saksalaiset solmivat kuninkaan kanssa sopimuksen, jolla hän säilytti asemansa kuninkaana, kunhan tunnustaa Saksan ylivallan.


title: Mwezi IV

text:
Kaksi päällikköä, Maconco ja Biruri, nousi kuningasta vastaan kapinaan ja Saksa tunnusti heidän asemansa johtajina vuonna 1903. Vuonna 1905 Saksa veti kuitenkin tunnustuksensa pois. Kapina tukahdutettiin vuonna 1906. Kuninkaan kuoltua häntä seurasi hallitsijana hänen poikansa Mutaga IV Mbikije.
Kuninkaan kuva:


title: Varuskunnan ”pikku” morsian

text: Varuskunnan ”pikku” morsian on Eero Leväluoman salanimellä Eero Levä ohjaama sotilasfarssi vuodelta 1943. Elokuvan tuotti Kurt Nylundin omistama Karhu-Filmi Oy.


title: Varuskunnan ”pikku” morsian

text: Kriitikot pitivät elokuvaa tyypillisenä ajanvietefarssina. Päämajan sensuuritoimiston tarkastus pakotti poistamaan elokuvasta kohtauksen jossa upseeri joutuu putkaan. Elokuvan yleisömenstys oli keskimääräistä heikompi.


title: Varuskunnan ”pikku” morsian

text: Tukkukauppias Markkanen haluaa välttää kuukauden mittaisen vankeustuomion, jonka hän on saanut rattijuopumuksesta, ja vaihtaa paikkaa kaksoisolentonsa kulkuri Knipun kanssa. Knippuna esiintyvä Markkanen joutuu kuitenkin kertausharjoituksiin kasarmille.


title: Riimukivi U 582

text: Riimukivi U 582 on aiemmin Söderby-Karlin kirkossa, Norrtäljen kunnassa Roslagenin alueella sijainnut, mutta myöhemmin kadonnut riimukivi. Riimukiven kirjoitus on ajoitettu 1030-luvulle, ja se sisältää mahdollisesti vanhimman maininnan Suomesta. Monet viikinkien idänretket lähtivät Roslagenin alueelta. Roslagen juontuu mahdollisesti suomen- ja viron kielen Ruotsia tarkoittavista sanoista tai vastavuoroisesti suomen ja viron ruotsia tarkoittavat sanat voivat juontua roslagen-sanasta.


title: Riimukivi U 582

text: Kivessä kerrotaan Otrygg-nimisen miehen tulleen surmatuksi Suomessa. Teksti ei kerro, surmattiinko hänet taistelussa vai jossain muussa yhteydessä, mutta yleensä riimukivet pystytettiin viikinkiretkillä kuolleille.


title: Riimukivi U 582

text: Kiven alkuperäinen kirjoitus:


title: Riimukivi U 582

text: biarn huk * ikulfriþ : raistu : stain : aftʀ : utrik : sun : sain * han * uaʀ : tribin : o * fin*lonti


title: Riimukivi U 582

text: Käännös muinaisnorjaksi:


title: Riimukivi U 582

text: "Bjǫrn ok Ígulfríðr reistu stein eptir Ótrygg, son sinn. Hann var drepinn á Finnlandi."


title: Riimukivi U 582

text: Käännös Suomeksi:


title: Riimukivi U 582

text: "Björn ja Igulfrid pystyttivät tämän kiven Otryggille, heidän pojalleen. Hänet surmattiin Suomessa."


title: Final Exit

text: Final Exit on Dereck Humphryn, Hemlock Societyn perustajan, kirjoittama kiistanalainen kirja. Kirja kattaa monia näkökohtia koskien itsemurhan suunnittelua ja suorittamista


title: Final Exit

text: Kirja on käännetty 12 kielelle ja on kielletty lailla vain Ranskassa


title: Final Exit

text: Vuonna 1991 se oli 18 viikkoa New York Timesin Bestseller -listalla


title: Final Exit

text: Huhtikuussa 2007 sanomalehti USA Todayn toimittajat ja kirja-arvostelijat valitsivat Final Exitin yhdeksi muistettavimmaksi kirjaksi viime neljännesvuosisadalta.


title: Final Exit

text: Eetikko Peter Singer asetti sen top ten -kirjalistalleen sanomalehti The Guardianissa.


title: Riimukivi G 319

text: Riimukivi G 319 on Gotlannissa, Ruten kirkossa sijaitseva, kalkkikivestä tehty riimukivi. Riimukivi on ajoitettu vuosien 1200-1250 vaiheille. Se on Gotlannin ainoa riimukivi jossa Suomi mainitaan. Sana Aglia on käännöksen kannalta ongelmallinen, mutta sen on tulkittu mahdollisesti tarkentavan Audvaldsin kuolinpaikkaa.


title: Riimukivi G 319

text: Kiven alkuperäinen kirjoitus:


title: Riimukivi G 319

text: si[h]tris : aruar[r] : litu : giera : st[a]en : yfir : auþu-l- : broþur : sin : a : finlandi : do : aglia...


title: Riimukivi G 319

text: Käännös muinaisnorjaksi:


title: Riimukivi G 319

text: Sigtryggs(?) arfar létu gera stein yfir Auðv[a]l[d](?), bróður sinn, á Finnlandi dó 〈aglia...〉.


title: Riimukivi G 319

text: Käännös suomeksi:


title: Riimukivi G 319

text: Sigtryggrin(?) perilliset teettivät kiven Auðvaldille(?), heidän veljelleen, joka kuoli Suomessa (aglia... )


title: Kaksi kivaa kaveria

text: Kaksi kivaa kaveria on Aarne Kivimäen ohjaama komedia vuodelta 1944. Elokuvan tuotti Aarne Kivimäen ja hänen veljensä Eino Kivimäen perustama Turun Elokuva Oy.


title: Kaksi kivaa kaveria

text: Elokuvan arvostelut olivat pääosin kannustavia joskin amatöörimäistä näyttelemistä ja heikkoa äänitystä arvosteltiin. Elokuvan yleisömenstys oli kuitenkin heikkp.


title: Kaksi kivaa kaveria

text: Elokuvan tapahtumat sijoittuvat Turkuun kesään 1940. Olavi Vuori ryhtyy tutkimaan isänsä omistamalla lautatarhalla ilmenneitä vajauksia.


title: Bahariasaurus

text: Bahariasaurus ("Baharyan lisko") oli teropodeihin kuulunut dinosaurussuku. Se eli Pohjois-Afrikassa 100–95 miljoonaa vuotta sitten keskisellä liitukaudella. "Bahariasaurus" ei ollut sen ajan ja alueen ainoa teropodi ja se on todennäköisesti jakanut elinympäristönsä "Spinosauruksen" ja "Carcharodontosauruksen" kanssa.


title: Bahariasaurus

text: "Bahariasauruksen" fossiilien löytöpaikat ovat Baharyan muodostelma Egyptissä, josta se on saanut nimensäkin, sekä Kem Kem Beds Marokossa. "Bahariasauruksen" fossiilit tuhoutuivat toisessa maailmansodassa.


title: Bahariasaurus

text: "Bahariasauruksesta" tiedetään että se oli suurikokoinen teropodi. Se oli jopa 12 metriä pitkä ja painoi seitsemän tonnia, samankokoinen kuin "Tyrannosaurus rex".


title: Bahariasaurus

text: "Bahariasauruksen" luokittelu on epäselvää. Se saattoi olla "Carcharodontosauruksen" sukulainen, tyrannosauri, tai sen aikalaisen "Deltadromeuksen" synonyymi. "Bahariasaurus" ja "Deltadromeus" näyttävät olleen hyvin samankaltaisia keskenään, ja kumpikin tunnetaan samoista muodostelmista, mutta näiden kahden dinosauruksen fossiilien vertailu on mahdotonta, koska "Bahariasauruksen" fossiilit ovat tuhoutuneet toisessa maailmansodassa. Tästä syystä taas jotkut tunnistavat mahdolliseksi että "Deltadromeus" saattaa olla sama kuin "Bahariasaurus". Linkki säilyy mahdottomana vahvistaa.


title: Carl Haas

text: Carl A. Haas (26. helmikuuta 1929 – 29. kesäkuuta 2016) oli yhdysvaltalainen moottoriurheiluvaikuttaja. Hän perusti yhdessä Paul Newmanin ja Mike Lanigan kanssa Newman/Haas Racing -tallin vuonna 1983 ja Teddy Mayerin kanssa Formula 1 -tallin Hass Lolan vuonna 1984. Haas omisti myös Carl A. Haas Motorsports -tallin, joka kilpaili NASCAR-sarjassa.


title: Carl Haas

text: Haas sairasti Alzheimerin tautia. Hän oli kuollessaan 87-vuotias.


title: Tennis kesäolympialaisissa 2016 – miesten kaksinpeli

text: Miesten tenniksen kaksinpelit kesäolympialaisissa 2016 pelattiin 6.–14. elokuuta 2016 välisenä aikana. Ottelut pelattiin Barra Olympic Parkissa, Barra da Tijucassa, Brasiliassa.


text: Kilpailun järjestämisestä vastasivat Kansainvälinen olympiakomitea (KOK) sekä International Tennis Federation (ITF), ja se oli osa miesten ATP-kiertuetta.


text:
Andy Murray oli hallitseva mestari voitettuaan kultaa Lontoossa 2012. Hän uusi olympiakultansa. Novak Đoković "(1. kierros)"
 Andy Murray (olympiavoittaja)
 Rafael Nadal "(välierät)"
 Kei Nishikori "(välierät)"
 Jo-Wilfried Tsonga "(2. kierros)"
 Gaël Monfils "(puolivälierät)"
 David Ferrer "(2. kierros)"
 David Goffin "(3. kierros)" Marin Čilić "(3. kierros)"
 Roberto Bautista Agut "(puolivälierät)"
 Pablo Cuevas "(2. kierros)"
 Steve Johnson "(puolivälierät)"
 Philipp Kohlschreiber "(2. kierros)"
 Jack Sock "(1. kierros)"
 Gilles Simon "(3. kierros)"
 Benoît Paire "(2. kierros)"


title: Tennis kesäolympialaisissa 2016 – naisten kaksinpeli

text: Naisten tenniksen kaksinpelit kesäolympialaisissa 2016 pelattiin 6.–13. elokuuta 2016 välisenä aikana. Ottelut pelattiin Barra Olympic Parkissa, Barra da Tijucassa, Brasiliassa.


text: Kilpailun järjestämisestä vastasivat Kansainvälinen olympiakomitea (KOK) sekä International Tennis Federation (ITF), ja se oli osa naisten WTA-kiertuetta.


text:
Serena Williams oli hallitseva mestari voitettuaan kultaa Lontoossa 2012. Tänä vuonna hän hävisi jo kolmannella kierroksella Elina Svitolinalle. Turnauksen voitti olympiahistoriaa tehnyt Puerto Ricon Mónica Puig, joka saavutti maansa kaikkien aikojen ensimmäisen olympiakullan. "(3. kierros)"
 "(loppuottelu)"
 "(3. kierros)"
 "(1. kierros)"
 "(1. kierros)"
 "(1. kierros)"
 "(välierät)"
 "(3. kierros)" "(3. kierros)"
 "(puolivälierät)"
 "(välierät)"
 "(1. kierros)"
 "(3. kierros)"
 "(2. kierros)"
 "(puolivälierät)"
 "(2. kierros)"


title: Henadz Bliznjuk

text: Henadz Pjatrovitš Bliznjuk (, ; s. 30. heinäkuuta 1980 Svetlogorsk, Valko-Venäjän SNT, Neuvostoliitto, nykyinen Svetlahorsk, Valko-Venäjä) on valkovenäläinen jalkapalloilija. Hän edustaa Valko-Venäjän jalkapalloliigassa pelaavaa Tarpeda-BelAZ Žodzina ja on pelipaikaltaan hyökkääjä.


title: Medellínin kartelli

text: Medellínin kartelli oli huumekauppiaiden ja salakuljettajien organisaatio, joka toimi 1970- ja 1980-luvulla Boliviassa, Kolumbiassa, Hondurasissa, Perussa ja Yhdysvalloissa sekä Kanadassa ja Euroopassa. Se oli peräisin Medellínin kaupungista Kolumbiasta. Kartellin perustivat ja sen toimintaa pyörittivät Ochoan veljekset Jorge Luis, Juan David, ja Fabio, yhdessä Pablo Escobarin ja José Gonzalo Rodríguez Gachanin kanssa. Vuoteen 1993 mennessä Kolumbian hallitus yhteistyössä Calin kartellin, oikeiston puolisotilaallisten ryhmien ja Yhdysvaltain hallituksen kanssa onnistui lakkauttamaan Medellínin kartellin toiminnan vangitsemalla tai tappamalla sen jäseniä. Escobar ammuttiin ja Carlos Lehder Rivas sai elinkautisen vankeustuomion Yhdysvalloissa. Ochoan veljekset antautuivat ja tekivät Kolumbian hallituksen kanssa sopimuksen johon sisältyi rajattu vankeustuomio.


title: Medellínin kartelli

text: Toimintansa huipulla Medellínin kartelli salakuljetti tonneittain kokaiinia ympäri maailman joka viikko, tuotti vähintään kahdeksan miljardia Yhdysvaltain dollaria vuodessa, ja hallitsi 80 prosenttia maailman kokaiinin markkinoista.


title: Haas

text: Haas voi tarkoittaa seuraavia:


title: Virgilio Barco Vargas

text: Virgilio Barco Vargas (17. syyskuuta 1921 – 20. toukokuuta 1997) oli kolumbialainen poliitikko, joka toimi maansa presidenttinä vuodesta 1986 vuoteen 1990.


title: Virgilio Barco Vargas

text: Barco syntyi Cúcutassa, Norte de Santanderin departementissa. Hän aloitti opintonsa Kolumbian yliopistossa ja jatkoi niitä Yhdysvalloissa Massachusetts Institute of Technologyssa, josta hän valmistui vuonna 1943. Hän tuli politiikkaan vuonna 1943 kaupunginvaltuuston jäsenenä. Barco valittiin kongressin alahuoneeseen, mutta hän lähti maanpakoon 1940-luvun lopulla välttääkseen polittiista väkivaltaa. Hän asui Yhdysvalloissa, missä syntyi myös hänen tyttärensä, Carolina Barco Isakson (josta tuli myös myöhemmin poliitikko) oli syntynyt.


title: Virgilio Barco Vargas

text: Barco palasi Kolumbiaan vuonna 1954 osalistuakseen  rauhanprosessiin, jonka tuloksena  liberaalit ja konservatiivit muoodostivat Kansalisen rintaman, joka kesti kaksi vuosikymmentä. Hän pääsi kongressin ylhuoneeseen vuonna 1958, mutta lähti suurlähettilääksi Britanniaan vuonna 1961, ja palasi Kolumbiaan vuonna 1962. Hän palveli toista kauttaan senaatissa vuoteen 1966, kun hänet valittiin pormestariksi Kolumbian pääkaupungissa Bogotássa. Hän toimi tässä tehtävässä, kunnes 1969, kun hän tuli maailmanpankin johtajaksi vuoteen 1974 asti. Sitten hän toimi suurlähettiläänä yhdysvalloissa vuodesta 1977 vuoteen 1980 asti.


title: Virgilio Barco Vargas

text: Barco valittiin Kolumbian presidentiksi  58 prosentilla äänistä vuonna 1986. Vaalivoitto oli Kolumbian historian suurin. Hän tuki köyhyyden vastaisia ohjelmia, uudisti vuoropuhelua vasemmistosissien kanssa ja taisteli huumekauppiaita vastaan. Tämön takia hänestä tuli suosittu kansainvälisessä yhteisössä, ja aluksi myös kotimaassaan. Vuonna 1989 75% kansasta kannatti häntä. Myöhemmin hänestä tuli vähemmän suosittu Kolumbiassa, koska huumekauppiaiden väkivalta lisääntyi, kun hän alkoi toimia heitä vastaan. Hänen talouspolitiikkansa huononsi maan tilannetta aluksi. Kahden vuoden kuluttua valinnastaan Barco käynnisti ohjelman, joka avaisi Kolumbian markkinat maailmalle.


title: Virgilio Barco Vargas

text: Barcoa ei valittu toiselle kaudelle.


title: Virgilio Barco Vargas

text: Presidenttikautensa päätyttyä vuonna 1990 Barco toimi jälleen suurlähettiläänä Britanniassa  vuoteen 1992 asti.


title: Virgilio Barco Vargas

text: Barcolta löydettiin syöpä ja hän kuoli 20. toukokuuta 1997 Bogotássa, kun hän oli 75-vuotias.


title: Calin kartelli

text: Calin kartelli oli huumekartelli joka toimi Kolumbian eteläosissa Calin kaupungin ympäristössä. Sen perustivat Rodríguez Orejuelan veljekset, Gilberto ja Miguel, ja José Santacruz Londoño, joka tunnetaan myös nimellä "Chepen". He irrottautuivat omaksi ryhmäkseen Pablo Escobarin Medellínin kartellista 1980-luvun lopulla, kun heihin liittyi Hélmer Herrera, joka tunnetaan myös nimellä "Pacho".


title: Calin kartelli

text: Calin kartellin menestys ja kartellien välinen kilpailu vaikutti Medellínin kartellin tuhoon 1990-luvulla. Calin kartellin toimintatavat olivat vähemmän näyttäviä kuin Medellíninin kollegoilla, ja he pyrkivät sijoittamaan huumekaupalla saadut voitot laillisiin yrityksiin. Calin kartelli hyökkäsi etenkin Escobaria vastaa. Se teki yhteistyötä Kolumbian ja Yhdysvaltojen viranomaisten kanssa ja perusti omat erikoisjoukot nimeltä PEPES (People Against Pablo Escobar), joiden tehtävänä oli tuhota Escobar.


title: Calin kartelli

text: Kartellilla oli yhteyksiä brittiläisiin palkkasotureihin, liittolaisia eri maissa, lukemattomia vakoojia ja ilmiantajia hallituksen joukoissa, ja sen laaja tiedustelu- ja valvontaverkosto kattoi koko Calin kaupungin. Kartellia verrattiin venäjän KGB:hen ja yhdysvaltalainen DEA kutsui sitä nimellä "historian tehokkain rikollisjärjestö", myöhemmin lempinimellä "Cali-KGB".


title: Calin kartelli

text: Toimintansa huipulla Calin kartellin on sanottu hallinneen 90 prosenttia maailman kokaiinin markkinoista ja olleen suoraan vastuussa kokaiinin markkinoiden kasvusta Euroopassa, 1990-luvun puolivälissä kartelli oli miljardien dollarien yritys.


title: Calin kartelli

text: Vuonna 2014 Yhdysvaltojen hallitus ilmoitti että Calin kartelli oli lopulta tuhottu kokonaan. Gilberto ja Miguel Rodríguez Orejuela oli tuomittu kymmeniksi vuosiksi vankeuteen. Oikeudenkäynnin yhteydessä he luovuttivat Kolumbian hallitukselle 2,1 miljardilla dollarilla huumekaupalla saatua omaisuutta eri puolilla maailmaa.


title: Heinrich Suso

text: Heinrich (von) Suso, myös: Heinrich Seuse tai Heinrich von Berg (21. maaliskuuta 1295 tai 1297 Konstanz tai Überlingen – 25. tammikuuta 1366 Ulm) oli saksalainen dominikaanimunkki ja mystikko. Hän kokosi teokseensa "Exemplar" kansankielisiä kirjoituksiaan. Teos on säilynyt useina käsikirjoituskopioina. Alkusanoissa hän perustelee teoksen julkaisemista sillä, että hänen kirjoituksistaan on levinnyt virheellisiä kopioita.


title: Heinrich Suso

text: Suso mainitsee kirjansa esipuheessa kuvaavana esimerkkinä virheellisistä kirjoituksista tekstin ”Pieni kirja ikuisesta viisaudesta” (Büchlein der Ewigen Weisheit). Toinen merkittävä teksti on hänen elämäkertansa, autohagiografiaksi luonnehdittu ”Leben Seuse”, jota hän sanoo hengellinen tyttärensä Elshbeth Stagelin kirjoittamaksi, mutta jota yleisesti pidetään hänen omana kirjoituksenaan. Hän kertoo luetuttaneensa kirjansa mestari Bartholomeuksella, joka ehti kuolla ennen teoksen valmistumista, mikä huolestutti Susoa. Hän sai kuitenkin näyssä mestari Bartholomeuksen hyväksynnän lopulliselle tekstille.


title: Heinrich Suso

text: Suso joutui syytetyksi kerettiläisyydestä luultavasti vuonna 1330 Maastrichtissa dominikaanien tuomioistuimessa, ja hänet pidätettiin opettajanvirastaan, mutta myöhemmin kirjoitukset todettiin puhdasoppisiksi. Suson opettaja oli Mestari Eckhart, joka myös oli joutunut kerettiläisyyssyytösten kohteeksi. Mestari Eckhart puolusti Susoa, kun tätä syytettiin simonismista. Suso oli nimittäin vanhempiensa lahjoituksen ansiosta päässyt dominikaaniluostariin 13-vuotiaana, kun se yleensä tapahtui 15-vuotiaana.


title: Faubourg Saint-Germain

text: Faubourg Saint-Germain on alue Pariisin 7. arrondissementissa Seinen eteläpuolella. Se käsittää Saint-Germain-des-Prés’n ja Invalidihotellin välisen alueen. Alkujaan se oli yksi Pariisin keskiaikaisen kaupunginmuurin ulkopuolelle muodostuneista esikaupungeista eli faubourgeista. Faubourg Saint-Germain on 1700-luvulta lähtien ollut Pariisin arvostetuimpia alueita. Nykyään se tunnetaan erityisesti ministeriöiden ja suurlähetystöjen kaupunginosana.


title: Faubourg Saint-Germain

text: Faubourg Saint-Germainin läpi kulkee Boulevard Saint-Germainin läntisin osa, joka puhkaistiin aikaisemmin rakennettujen kortteleiden läpi vuoden 1866 jälkeen osana paroni Haussmannin johdolla suoritettua laajaa Pariisin uudelleenrakennushanketta.


title: Faubourg Saint-Germain

text: Faubourg Saint-Germain rakennettiin vähitellen 1600- ja 1700-luvuilla. Tuolloin se muodosti jatkeen vanhojen muurien sisäpuolella sijainneelle Saint-Germain-des-Prés'n kapunginosalle.


title: Faubourg Saint-Germain

text: Aluetta alettiin rakentaa sen jälkeen, kun kuningatar Margot'n eli Marguerite de Francen aikoinaan omistama maa-alue Seinen, Rue de l'Universitén ja Rue du Bacin välissä vuoden 1622 jälkeen jaettiin rakennustonteiksi. Rantakadun, Quai Voltairen (silloiselta nimeltään Quai des Théatins) varrelle rakennettiin ylellisiä asuintaloja vuosien 1628 ja 1660 välisenä aikana. Etelämmäksi kuten Rue Saint-Dominiquen, Rue de Grenellen, Rue de Varennen, Rue de Babylonen ja Rue de Sèvresin varrelle hakeutuivat ensimmäisinä luostarit: dominikaanien noviisilaitos (1632), Dames de Bellechasse (1636), Filles de Saint-Joseph (1639), teatiinit (1648), karmeliitat (1656) ja Pariisin ulkolähetysseura (1663).


title: Faubourg Saint-Germain

text: Pont Royalin rakentaminen vuosina 1685-1689 sekä kuninkaan ja hovin muutto Versaillesiin vauhdittivat osaltaan ylellisten asuintalojen rakentamista Rue de l'Universitén, Rue Saint-Dominiquen ja Rue de Grenellen varrelle.


title: Faubourg Saint-Germain

text: Suuntaus vahvistui 1700-luvun alussa, varsinkin sijaishallituksen aikana. Juuri silloin alue, jota lännessä rajoitti vuosina 1671-1706 rakennettu Invalidihotelli, tuli suuresti muotiin – siitä tuli "noble faubourg", kun taas Le Marais alkoi rappeutua. Aristokraatit ja varakkaimmat pariisilaiset rakensivat sinne palatsejaan, joihin usein liittyi suuri puutarha. Niitä suunnittelivat ajan parhaat arkkitehdit kuten Robert de Cotte, Pierre Cailleteau, Jean Courtonne, Germain Boffrand ja Alexandre-Théodore Brongniart.


title: Faubourg Saint-Germain

text: Alueen huomattavimpia tuolta ajalta säilyneitä rakennuksia, joihin kaikkiin liittyy puutarha, ovat Hôtel Matignon (1722), Hôtel Biron eli Hôtel du Maine (1732), Hôtel de Lassay sekä erityisesti Palais Bourbon (1722-1727). Jonkin verran myöhemmältä ajalta on Hôtel de Salm (1782).


title: Faubourg Saint-Germain

text: Vuoden 1760 jälkeen alueen rakentaminen hiljeni, kun Chaussée d'Antinistä tuli Pariisin tavoitelluin kaupunginosa.


title: Faubourg Saint-Germain

text: 1800-luvun alkupuolella monet laajat tontit jaettiin pienempiin osiin. Niinpä Dames de Bellechassen ja karmeliittojen laajat alueet jaettiin pienempiin tontteihin, ja alueen läpi rakennettiin uusia katuja (Rue Las Cases, Rue de Martignac, Rue Casimir Périer ja Rue Saint-Simon sekä Rue de Bellechassen jatke). Myös Rue Vaneau ja Rue Barbet-de-Jouy rakennettiin eräisiin yksityistaloihin kuuluneiden laajojen, mutta tuolloin pienempiin osiin jaettujen tonttien läpi.


title: Faubourg Saint-Germain

text: Haussmannin kaupunkiuudistuksen vaikutukset Faubourg Saint-Germainissa rajoittuivat siihen, että vuoden 1866 jälkeen Boulevard Saint-Germain ja Rue de Solférino puhkaistiin aikaisempien rakennuskorttelien halki, samoin kuin alueella oleva Boulevard Raspailin pohjoispää.


title: Faubourg Saint-Germain

text: Monet suuret yksityistalot muutettiin 1800-luvulla ministeriöiksi ja suurlähetystöiksi.


title: Faubourg Saint-Germain

text: Alueen rakennusperinnön vaalimiseksi vuonna 1991 vahvistettiin 171 hehtaarin aluetta 7. arrondissementissa koskeva suojelukaava ().


title: Faubourg Saint-Germain

text: Vanhan aristokratian asuntoalueena Faubourg Saint-Germain joutui Ranskan vallankumouksen ja ensimmäisen keisarikunnan aikana vihan kohteksi. Niinpä sieltä tuolloin purettiinkin useita rakennuksia.


title: Faubourg Saint-Germain

text: Yksi huomattavimmista puretuista rakennuksista oli Hôtel Selvois, joka sijaitsi Rue des Saint-Pèresin varrella ja sulki näkymän Rue Tarannelle. Vuonna 1675 siellä syntyi muistelmakirjailijana tunnettu Louis de Rouvroy, Saint-Simonin herttua.


title: Faubourg Saint-Germain

text: Myös Rue Saint-Dominiquen varrelta purettiin Pierre Cailleteaun suunnittelemat Neufchâtelin, Béthinen, Châtillonin ja La Trémoillen palatsit.


title: Faubourg Saint-Germain

text: Faubourg Saint-Germainia ovat kirjallisuudessa kuvanneet muun muassa Marcel Proust teoksessaan "Kadonnutta aikaa etsimässä", François-René de Chateaubriand ja Honoré de Balzac.


title: Faubourg Saint-Germain

text: Virallisesti Faubourg Saint-Germain jakautuu nykyisin kahteen kaupunginosaan, jotka ovat Quartier des Invalides ja Quartier St. Thomas d'Aquin. Molemmat kuuluvat Pariisin 7. arrondissementtiin.


title: Faubourg Saint-Germain

text: Alueen historiallisista rakennuksista huomattavin on Palais Bourbon, jossa nykyisin toimii Ranskan kansalliskokous. Siellä sijaitsevat myös 1700-luvulla rakennettu Hôtel Biron, jossa nykyisin toimii Musée Rodin, sekä entiseen rautatieasemaan sijoitettu taidemuseo Musée d'Orsay. Kaupunginosan kirkkoja ovat Chapelle Notre-Dame-de-la-Médaille-miraculeuse ja Église Saint-Thomas d'Aquin.


title: Faubourg Saint-Germain

text: Boulevard Saint-Germainin ohella alueen suurimmat kadut ovat seuraavat:Faubourg Saint-Germainissa toimivat seuraavat ministeriöt:Faubourg Saint-Germainin kautta kulkevat Pariisin metron linjat 12 ja 13, alueen luoteiskulman kautta lisäksi 8. Linjalla 12 on siellä asemat Assemblée Nationale, Solférino ja Rue du Bac, linjalla 13 asemat Invalides ja Varenne. Invalidesin aseman kautta kulkee myös linja 8.


title: Henry Knox

text: Henry Knox () oli Yhdysvaltain sotaministeri (1785–1794) ja George Washingtonin seuraaja siirtokuntien armeijan ylipäällikkönä (1783–1784).


title: Henry Knox

text: Knox omisti ja pyöritti kirjakauppaa Bostonissa, ja kun Yhdysvaltain vapaussota syttyi vuonna 1775, hän ystävystyi kenraali George Washingtonin kanssa ja pääsi nopeasti siirtokuntien armeijan tykistöupseeriksi. Tykistöupseeri Knox oli mukana useimmissa vapaussodan merkittävimmissä tapahtumissa. Hänestä tuli armeijan nuorin kenraali 22. maaliskuuta 1782. Yhdysvaltain perustuslain hyväksymisen jälkeen Knoxista tuli virallisesti Yhdysvaltain sotaministeri.


title: Henry Knox

text: Vuonna 1795 hän vetäytyi eläkkeelle Thomastoniin, Massachusettsiin (Thomaston sijaitsee nykyisin Mainen osavaltiossa), jossa kuoli yllättäen vatsakalvontulehdukseen vuonna 1806.


title: Pinner-reaktio

text: Pinner-reaktio on kemiallinen reaktio, jossa nitriili reagoi alkoholin kanssa happamissa olosuhteissa muodostaen iminoestereitä eli alkyyli-imidaatteja. Reaktion raportoi ensimmäisen kerran Adolf Pinner vuonna 1877 ja reaktio on nimetty hänen mukaansa. Pinner-reaktion hyödyllisyys on siinä, että muodostuvasta iminoesteristä voidaan syntetisoida muita yhdisteitä.


title: Pinner-reaktio

text: Pinner-reaktio tapahtuu lähes kaikille nitriileille ja kaikille alkoholeille. Happona käytetään tyypillisimmin kuivaa vetykloridikaasua. Pinner-reaktion reaktiomekanismin ensimmäisessä vaiheessa vetykloridi protonoi nitriilin typpiatomin jolloin muodostuu nitriliumioni. Nukleofiilinen alkoholi reagoi nitriliumionin elektrofiilisen hiiliatomin kanssa additioreaktiolla. Viimeisessä vaiheessa tapahtuu molekyylinsisäisiä protoninsiirtoja ja muodostuu iminoesterin vetykloridisuola. Eräissä lähteissa nitriliumionin esitetään tautomerisoituvan iminiumioniksi, joka reagoi vetykloridin kanssa iminohalidiksi. Tästä iminohalidista muodostuu eliminaation jälkeen reaktiivinen karbokationijohdannainen, joka reagoi alkoholin kanssa iminoesteriksi.


title: Pinner-reaktio

text: Mikäli reaktiossa alkoholia on ylimäärin, reagoi iminoesteri alkoholien kanssa ortoesteriksi. Ammoniakin tai amiinien lisääminen johtaa amidiinin muodostumiseen. Jos reaktiossa käytetään kuivan vetykloridin sijaan vetykloridin vesiliuosta muodostuu lopputuotteiksi estereitä.


title: Sambian jalkapallomaajoukkueen lento-onnettomuus

text: Sambian jalkapallomaajoukkue oli 27. huhtikuuta 1993 matkalla jalkapallon vuoden 1994 MM-kilpailujen karsintaotteluun Senegaliin, kun toisen välitankkauksen jälkeen, muutama minuutti Librevillestä lähdön jälkeen, yksi moottoreista syttyi tuleen ja kone syöksyi Atlantin valtamereen Gabonin rannikon edustalla. Kaikki koneessa olleet 25 Sambian jalkapallomaajoukkueen jäsentä ja viisi miehistön jäsentä menehtyivät onnettomuudessa.


text: Virallinen turman onnettomuustutkintaraportti julkaistiin marraskuussa 2003. Turman aiheutti mekaaninen vika koneen vasemmassa moottorissa. Lentäjä, joka oli väsynyt lennettyään samana päivänä jo Mauritiukselta Sambiaan, sammutti vahingossa väärän moottorin, ja kone syöksyi mereen puolen kilometrin päässä rannikosta.


text: Vuoden 1993 maajoukkueesta jäi henkiin vain sen suurin tähti Kalusha Bwalya, jonka oli tarkoitus lentää Senegaliin eri kautta.


title: Liman katsomomellakka

text: Limassa 24. toukokuuta vuonna 1964 pelatussa jalkapallon vuoden 1964 olympialaisten karsintaottelussa Perun ja Argentiinan välillä tapahtui jalkapallohistorian pahin katsomo-onnettomuus, kun 328 ihmistä menehtyi katsomomellakassa ja sitä seuranneessa paniikissa.


title: Liman katsomomellakka

text: Tapahtumat saivat alkunsa kuusi minuuttia ennen ottelun loppumista, kun Argentiina johti ottelua 0-1. Peru teki tasoittavan maalin, mutta ottelun erotuomari näki tilanteessa virheen eikä maalia hyväksytty. Päätös raivostutti perulaiskannattajat, jotka ryntäsivät kentälle. Poliisi ampui kyynelkaasua estääkseen väkijoukkoa pääsemästä kentälle. Tämä aiheutti paniikkia ja joukkopaon katsomosta kun ihmiset yrittivät välttää kaasua.


title: Liman katsomomellakka

text: Ihmiset ryntäsivät pois stadionilta, mutta ovet olivat ottelun aikana suljettuja. Väkijoukon paineen vuoksi ovia ei saatu avattua ja lopulta ovet räjähtivät auki ulospäin. Tapahtumassa kuoli virallisten lukujen mukaan 328 ihmistä. Suurin osa heistä puristui kuoliaaksi takaa tulleen väkijoukon paineen vuoksi.


title: Pajasta palatsiin

text: Pajasta palatsiin on Turun Työväen Teatterin johtajana toimineen Toivo Hämerannan ohjaama romanttinen komedia vuodelta 1946. Elokuvan tuotti turkulainen Valo Filmi Oy. Elokuva kuvattiin jo vuosina 1943-1944 mutta Valo-Filmin talousvaikeuksien takia se pääsi ensi-iltaan vasta 1946. Elokuva oli pitkään kateissa kunnes seinäjokelainen keräilijä ja elokuvakulttuurin harrastaja Matti Piuhola löysi sen. Elokuva restauroitiin ja esitettiin uudelleen vuonna 2001. Elokuvan ulkokohtauksissa on katunäkymiä 1940-luvun alun Turusta.


title: Pajasta palatsiin

text: Arvostelijat eivät aikanaan huomioineet elokuvaa juuri lainkaan. Elokuvan yleisömenstys oli vuoden 1946 kotimaisista uutuuselokuvista heikoin.


title: Pajasta palatsiin

text: Sepänoppilas Martti Lampi sotkeutuu sattumalta vuorineuvos Soreliuksen tyttären Nami Soreliuksen miesseikkailuihin. Nami Soreliuksen kanssa kihloissa oleva parooni Karl von Mertzen luulee Lammen seurustelevan kihlattunsa kanssa. Parooni ja tarjoaa Lammelle huomattavan summan rahaa, jos hän muuttaa kauas muualle Nami Soreliuksen läheisyydestä. Elokuvan lopussa Martti Lampi on palannut kotikaupunkiinsa entiseen työhönsä kun pankinjohtaja Suuralo soittaa hänelle ja tarjoaa kauppa- ja teollisuusministerin paikkaa uudessa hallituksessa. Nami Sorelius on kuullut myös tästä ja haluaa nyt mennä Martin kanssa naimisiin.


title: Kultahanhikki

text: Kultahanhikki ("Potentilla aurea") on hanhikkien sukuun kuuluva perenna. Kultahanhikki on melko harvinainen kivikkoryhmiin ja perennaryhmien reunoille sopiva laji. Se kukkii heinä-elokuussa. Kukat sijaitsevat yksittäin 10-20 cm:ä korkeiden varsien latvoissa. Ratasmaisten kukkien teriöt ovat keltaiset; terälehtien tyvi on muuta osaa tummempi. Lehdet ovat 5-sormiset ja alta hopeakarvaiset. Mättäitä muodostava kultahanhikki kasvaa 30 cm:ä leveäksi.


title: Kultahanhikki

text: Kasvualustaksi sopii salaojitettu savensekainen ja hapahko hiekkamulta. Kasvupaikan on oltava aurinkoinen ja laji kestää melko hyvin paahteisellakin paikalla. Taimien istutusväli on 25 cm:ä.


title: Kultahanhikki

text: Kultahanhikkia lisätään keväällä siemenistä sekä keväällä ja loppukesällä jakamalla; leviävyys on kohtalainen. Siemeniä on huonosti saatavilla, mutta taimia on hyvin saatavana.


title: Benjamin Lincoln

text: Benjamin Lincoln (24. tammikuuta 1733 Hingham, Massachusetts – 9. toukokuuta 1810 Hingham, Massachusetts) oli Yhdysvaltain ensimmäinen sotaministeri vuosina 1781–1783 ja Massachusettsin toinen varakuvernööri vuosina 1788–1789. Hän palveli kahden tähden kenraalina Yhdysvaltain vapaussodassa, mm. Saratogan taisteluissa. Hänen isänsä oli eversti Benjamin Lincoln.


title: Minä jätän sinut

text: Minä jätän sinut on Turun Työväen Teatterin johtajana toimineen Toivo Hämerannan ohjaama romanttinen komedia vuodelta 1944. Elokuva perustui yhdysvaltalaisen George H. Broadhurstin näytelmään ja sen tuotti turkulainen Valo Filmi Oy. Elokuvan kuvaukset päättyivät talvella 1944 ja ensiesityskiertueelle se lähti saman vuoden keväällä. Helsingissä elokuva esitettiin vasta huhtikuussa 1946. Elokuva ei ole säilynyt.


title: Minä jätän sinut

text: Elokuva sai huonot arvostelut, sitä pidettiin amatöörimäisenä ja muun muassa kuvan ja äänityksen laatua pidettiin heikkona. Elokuvan yleisömenestys oli myös huono.


title: P'isaq

text: Písac tai Pisac (hispanisoidut kirjoitusasut) tai P'isaq (ketšua: "Nothoprocta", joskus myös "P'isaqa") on perulainen kylä inkojen Pyhässä laaksossa. Se sijaitsee Willkanuta-joen varrella. Kylä on tunnettu markkinoistaan, joita järjestetään joka sunnuntai, tiistai ja torstai. Markkinat houkuttelee paikalle runsaasti turisteja myös Cuscosta.


title: P'isaq

text: Markkinoitakin merkittävämpi kohde oli suuri korallipuu, joka seisoi vuosisatoja P'isaqin keskusaukiolla, kunnes ukkosmyrsky tuhosi puun vuonna 2013. Myös Wankan ("Huanca)" pyhäkkö sijaitsee lähellä kylää. Nykyään pyhiinvaeltajilla on tapana matkustaa Wankaan aina syyskuussa.


title: P'isaq

text: Parhaiten alue on ehkä tunnettu sen inka-raunioista ("Inca Písac"), jotka sijaitsevat huipulla, aivan laakson sisäänkäynnin luona. Rauniot on jaettu neljään ryhmään: "P'isaqa", "Inti Watana", "Qalla Q'asa" ja "Kinchiraqay". Inti Watana käsittää aurinkotemppelin, kylpytiloja, alttareita, suihkulähteitä, seremoniapaikkoja ja "inti watanan", auringolle (Inti) pyhitetyn kiven. Kiven muodosta voi päätellä sen olleen jonkinlainen aurinkokello tai vuodenaikakalenteri. Qalla Q'asasta puolestaan löytyy inkojen vanha sitadelli, joka on rakennettu korkealle vuorenrinteelle ja sieltä on hyvät näkymät laaksoon, mikä teki siitä oivallisen linnoituksen.


title: P'isaq

text: Inkat rakensivat maanviljelyyn tarkoitettuja penkereitä jyrkille rinteille, ja osa pengerviljelmistä on edelleen paikallisten asukkaiden käytössä. Pengerrykset on rakennettu kaivamalla käsin alempaa maastosta rikasta maaperää ja tuomalla sitä ylemmäs vuorenrinteille. Seinät on tuettu taidokkaasti kivimuurauksella. Pengerviljelmät mahdollistivat ruuan ylituotannon, mikä ei muuten olisi ollut mahdollista yli kolmen kilometrin korkeudessa.


title: P'isaq

text: Sotilaallisten, uskonnollisten ja maatalouden rakenteiden vuoksi oli P'isaqilla ainakin kolme eri käyttötarkoitusta. Tutkijat uskovat, että P'isaqista puolustettiin Pyhän laakson eteläistä sisäänkäyntiä, kun taas Choquequirao valvoi läntistä puolta, ja linnoitus Ollantaytambossa puolusti pohjoista sisäänkäyntiä. Inca Písac myös kontrolloi reittiä, joka yhdisti Inkavaltakunnan sademetsän rajan kanssa.


title: P'isaq

text: On epäselvää, milloin Inca Písac on rakennettu. Koska se ei tiettävästi ole ollut inkoja edeltävien sivilisaatioiden asuttama, on se todennäköisesti rakennettu aikaisintaan vuonna 1440.


title: P'isaq

text: Francisco Pizarro ja espanjalaiset valloittajat tuhosivat Inca Písacin 1530-luvun alussa. Moderni Písacin kaupunki on perustettu laaksoon varakuningas Toledon aikana 1570-luvulla.


title: Vilhelm Paischeff

text: Vilhelm Paischeff (1862 Helsinki – 1899 Viipuri) oli viipurilainen liikemies ja Häkli, Lallukka ja Kumppanit Osakeyhtiön osakas.


title: Vilhelm Paischeff

text: Vilhelm Paischeff oli helsinkiläisen kauppiaan Vasili Grigorinpoika Paisevin poika. Paischeff oli muuttanut Viipuriin 1889 ja työskenteli kauppakirjanpitäjänä liikemies Ferdinand Alfthanin tukkuliikkeessä ennen ryhtymistään yhteiseen yritykseen Jaakko Häklin ja Juho Lallukan kanssa. Hän oli perehtynyt Alfthanilla erityisesti tukkukauppaan ja solminut tarvittavia yhteyksiä Pietariin.


title: Vilhelm Paischeff

text: Paischeff oli naimisissa Miina o.s. Helanderin kanssa. Hän vastasi Häkli, Lallukka & kumppanit -yhtiössä myynnin ja ostojen organisoinnista. Tämän lisäksi hänellä oli omaa hevosenkasvatustoimintaa. Hän kuoli vuonna 1899 kotonaan Häyryn kartanossa Viipurissa.


title: Qullqa

text:
Qullqa ([ˈqʊʎˌqa] "talletus, varasto"; myös: "colca, collca, qolca, qollca") on varastorakennus, joita oli rakennettu pitkin inkateitä. Qullqat olivat siilon tapaisia varastoja, joissa säilöttiin ruokaa. Nei eivät olleet pelkkiä jyvien säilytysaittoja, vaan osittain maanalaisia kaivantoja. Qullqia ei tule sekoittaa tamboihin, joilla oli muutakin käyttöä, kuin varastointi. Vaikka tamboja arvellaan olleen yli 2000, löytyy qullqia inkateiden varsilta silti paljon enemmän.
Qullqat olivat taloudellinen ja strateginen voimavara inkoille. Niihin varastoitiin myös lahjoina kerättyä viljaa, jota inka-armeija pystyi hyödyntämään kulkiessaan pitkin inkateitä. Qullqat olivat tarpeellisia lisäksi silloin, kun päätettiin viljelyaikataulusta, ennustettiin sadekausia ja sadon kokoa.


title: Qullqa

text: Qullqien ja tambojen lukumäärä sekä niiden toimiminen varastoina osoittaa Inkavaltakunnan voimakkuuden ja mahdin.


title: Qullqa

text: Qullqa on myös paikallinen nimi Seulasten-tähdistölle. Inka-mytologiassa Qullqa-jumala, joka henkilöityy Seulasissa, oli varastoinnin ja siementen säilömisen suojelija. Kaikista tähtien jumalista inkat palvoivat eniten juuri Qullqaa, "äitiä" ja kaikkein ylintä suojelijaa.


title: Fiat Grand Siena

text: Fiat Grand Siena on Fiatin vuodesta 2012 lähtien valmistama keskiluokan sedan, jota myydään Etelä-Amerikassa. Se on tarkoitettu Fiat Sienan seuraajaksi, vaikkakin vanha malli jäi yhä mallistoon. Meksikossa Grand Sienaa on myyty vuodesta 2015 alkaen nimellä Dodge Vision.


title: Fiat Grand Siena

text: Grand Sienassa on voimanlähteenä joko 1,4- (85 hv) tai 1,6-litrainen (115 hv) moottori, jotka molemmat toimivat etanolilla ja bensiinillä sekoitussuhteen ollessa vapaa. Suuremman moottorin yhteyteen on saatavana "Dualogic"-robottivaihteisto.


title: Virginia Thrasher

text: Virginia ”Ginny” Thrasher (s. 28. helmikuuta 1997 Springfield, Virginia) on yhdysvaltalainen kivääriampuja.


title: Virginia Thrasher

text: Länsi-Virginian yliopistossa opiskeleva Thrasher voitti yllättäjänä olympiakultaa 10 metrin ilmakiväärissä Rio de Janeirossa 2016 tuloksella 208 pistettä. Tulos on uusi olympiaennätys.


title: Japaninhanhikki

text: Japaninhanhikki ("Potentilla megalantha") on hanhikkien sukuun kuuluva perenna. Japaninhanhikki sopii parhaiten kivikkoryhmiin ja perennaryhmien reunoille. Laji kukkii kesä-heinäkuussa. Pitkäperäiset kukat sijaitsevat yksittäin n. 20 cm:ä korkeiden, niukkalehtisten varsien lehtihangoissa. Maljamaisten kukkien 5-lukuiset teriöt ovat n. 20 mm:ä leveät ja keltaiset. Lehdet ovat 3-sormiset ja himmeäkiiltoiset. Ruusukelehtien lehdykät ovat lähes pyöreät, kärjistään iso- ja tylppähampaiset. Varsilehtien lehdykät ovat vastapuikeat. Laji kasvaa 30 cm:ä leveäksi; kasvusto leikataan syksyllä läheltä maanpintaa.


title: Japaninhanhikki

text: Kasvualustaksi sopii ravinteikas, savensekainen hiekkamulta, jonka humuspitoisuutta ylläpidetään keväisin pintaan levitettävällä ohuella kompostimultakerroksella. Kasvupaikan on oltava aurinkoinen tai puolivarjoinen. Taimien istutusväli on 20 cm:ä.


title: Japaninhanhikki

text: Japaninhanhikkia lisätään syksyllä siemenistä ja keväällä tai syksyllä jakamalla.


title: Japaninhanhikki

text: Antti Riikonen: Suomalainen perennakäsikirja Japaninhanhikki s. 180. WSOY, 2003. ISBN 951-0-25289-1


title: Autotytöt

text: Autotytöt on Maunu Kurkvaaran ohjaama yhteiskunnallinen elokuva vuodelta 1960. Kurkvaara oli tehnyt vuonna 1958 kiitolinjankuljettajien elämästä lyhytelokuvan "He ajavat öisin" ja hän palasi nyt samaan aihepiiriin lisäten mukaan myös filmin tekohetkellä ajankohtaisena olleen rekka- ja kuorma-autojen mukana Suomea kiertäneiden liftareiden, autotyttöjen, ongelman. Elokuvan kohtaukset sijoittuivat Helsinkiin ja Hankoon.


title: Autotytöt

text: Arvostelijat suhtautuivat elokuvaan valtaosin myönteisesti ja kiittivät erityisesti Hankoon sijoitettuja kohtauksia. Elokuvatarkastamo lyhensi elokuvaa puolitoista metriä ja määräsi sen 10 prosentin rangaistusveroluokkaan.


title: Autotytöt

text: Kati, Ritva ja Leena viettävät aikaa kahden autokauppiaan kanssa ensin Helsingissä ja sitten viikonloppuna Hangossa. Hangossa eräs purjehtija kutsuu tytöt veneeseensä ja Ritva ihastuu mieheen. Tytöt joutuvat palaamaan Helsinkiin peukalokyydillä kun autokauppiaat jättävät heidät Hankoon. Seuraavana viikonloppuna Ritva matkaa yksin peukalokyydillä Hankoon purjehtijaa tapaamaan mutta tällä on jo uusi tyttö. Ritva pääsee takaisin Helsinkiin erään pakettiauton kyydissä jonka kuljettaja yrittää lähennellä häntä. Matkan varrella he tapaavat Katin ja moottoripyöräilijä Enskan kuultuaan rotkoon pudonneen Katin huudot. Enska on ajanut lapsen yli ja Kati on uhannut ilmiantaa hänet. Ritva ja pakettiauton kuljettaja uhkaavat ilmoittaa asiasta poliisille mutta luopuvat aikeesta kun Enska huomauttaa Ritvan olevan alaikäinen. He kaikki kolme jatkavat matkaansa pakettiautolla joka joutuu kuitenkin poliisin ratsiaan. Kuljettaja pidätetään ja hän ilmiantaa Enskan. Ritva pääsee kuulustelujen jälkeen palaamaan kotiinsa.


title: Verihanhikki

text: Verihanhikki ("Potentilla atrosanguinea") on hanhikkien sukuun kuuluva Himalajalta kotoisin oleva perenna. Verihanhikki sopii myöhään kukkivana perennaryhmien reunamille. Se kukkii heinä-syyskuussa. Kukat sijaitsevat yksittäin 30-70 cm:ä korkeiden lehtevien varsien latvoissa. Ratasmaisten kukkien n. 20 mm:n leveät teriöt ovat purppuranpunaiset. Lehdet ovat 3-sormiset, liuskat soikeat ja hammaslaitaiset. Laji kasvaa 40 cm:ä leveäksi.


title: Verihanhikki

text: Kasvualustaksi sopii ravinteikas, hiekansekainen savimulta. Keväisin pintaan levitetään ohut kerros kompostimultaa. Kuivina kausina sitä on kasteltava säännöllisesti. Kasvupaikan on oltava aurinkoinen Taimien istutusväli on 30 cm:ä.


title: Verihanhikki

text: Verihanhikkia lisätään keväällä siemenistä ja keväällä tai syksyllä jakamalla. Sitä on hyvä jakaa säännöllisesti muutaman vuoden välein.


title: Naiset (vuoden 1964 elokuva)

text: Naiset on Maunu Kurkvaaran ohjaama yhteiskunnallinen elokuva vuodelta 1964. Elokuvan tapahtumat sijoittuivat joulunalusviikolle vuonna 1963 Helsingissä, ja myös ulkokuvaukset tehtiin silloin. Elokuvan konttorikohtaukset kuvattiin Adams Filmin pääkonttorissa, ja koeteatterijaksot kuvattiin Kurkvaara-Filmin omassa laboratoriossa.


title: Naiset (vuoden 1964 elokuva)

text: Arvostelijat pitivät elokuvaa osittain keskeneräiseksi jääneenä ja hatarana rakenteltaan, joskin he kiittivät elokuvan filmillisiä ansioita. Elokuva yleisömenestys oli huono, eivätkä pääsylipputulot kattaneet tuotantokustannuksia.


title: Naiset (vuoden 1964 elokuva)

text: Elokuva kuvaa kahden vuorokauden tapahtumia joulunalusviikonloppuna vuonna 1963 Helsingissä. Päähenkilö Ritva Hakala on eronnut konttorissa työskentelevä yksinhuoltaja, joka koettaa vältellä entisen aviomiehensä yhteydenottoja. Lauantai-iltana töistä päästyään Ritva käy tapaamansa entisen koulutoverin kanssa elokuvalaboratoriossa katsomassa tämän koekuvausten tuloksia ja menee sen jälkeen rikkaisiin naimisiin menneen entisen työtoverina järjestämille naistenkutsuille. Kutsuilta palatessaan Ritva törmää entiseen aviomiehensä, joka uhkaa ampua hänet, jos näkee hänet toisen miehen seurassa.


title: Naiset (vuoden 1964 elokuva)

text: Sunnuntaina Ritva ja hänen uusi miesystävänsä Kale ulkoilevat meren rannalla ja käyvät Gallen-Kallelan Museossa. Ritva palaa yksin kotiin ja käy iltapäivällä ulkoilemassa Kaivopuistossa lapsensa kanssa. Illalla Kale tulee käymään Ritvan asunnolla, mutta pian paikalle ryntää myös Ritvan entinen aviomies, joka uhkaa tappaa molemmat. Kale pääsee kuitenkin pakenemaan, ja entinen aviomieskin poistuu paikalta lapsen itkun karkottamana. Loppukohtauksessa Ritva jää kahden itkevän lapsensa kanssa lohduttaen tätä.


title: Neeraj Chopra

text: Neeraj Chopra (s. 24. joulukuuta 1997 Khandra) on intialainen keihäänheittäjä. Chopran valmentajana toimii Garry Calvert. Chopra pitää hallussaan Intian ennätystä keihäänheitossa.


title: Neeraj Chopra

text: Chopra saavutti kultaa vuoden 2016 Etelä-Aasian mestaruuskilpailuista heittäen jaetun Intian ennätyksen 82,23. Hän sai samana vuonna hopeaa alle 20-vuotiaiden Aasian-mestaruuskilpailuissa. Heinäkuussa 2016 Choprasta tuli historian ensimmäinen intialainen yleisurheilun maailmanmestari, kun hän saavutti kultaa alle 20-vuotiaiden MM-kilpailuista Bydgoszczistä uudella alle 20-vuotiaiden maailmanennätyksellä 86,48, joka oli myös Intian ennätys.


title: Neeraj Chopra

text: Chopra voitti Aasian-mestaruuden Bhubaneswarissa 2017 tuloksella 85,23. Hän karsiutui loppukilpailusta Lontoon MM-kilpailuissa 2017. Hän voitti kultaa Gold Coastin Kansainyhteisön kisoissa 2018 tuloksella 86,47. Hän paransi Intian ennätystä lukemiin 87,43 Dohassa toukokuussa 2018. Hän voitti saman vuoden elokuussa kultaa Jakartan Aasian kisoissa maansa ennätyksellä 88,06.


title: Yusra Mardini

text: Yusra Mardini (s. 5. maaliskuuta 1998) on syyrialainen uimari. Mardini edusti pakolaisten olympiajoukkuetta Rion olympialaisissa 2016 ja kilpaili olympialipun alla. Mardini edusti Syyriaa lyhyen radan MM-kilpailuissa Istanbulissa 2012. Elokuussa 2015 hän lähti Syyrian pääkaupungista, Damaskoksesta, yhdessä siskonsa Sarahin kanssa sotaa pakoon. Hän asuu Berliinissä, Saksassa.


title: Yusra Mardini

text: Yusra jätti Damaskoksen siskonsa Sarahin kanssa elokuussa 2015. He pakenivat Libanonin kautta ensin Turkkiin, jossa he maksoivat salakuljettajille päästäkseen Kreikkaan. Heidän ensimmäinen yrityksensä epäonnistui, kun Turkin rannikkovartijat veivät heidän veneensä takaisin maihin. Toisella yrityksellä he ottivat pienemmän veneen, johon tuli 20 ihmistä, joista vain kolme osasi uida. Puoli tuntia lähdön jälkeen vene alkoi hörppimään vettä, koska se oli tarkoitettu vain kuudelle ihmiselle. Matkustajat heittivät laukkunsa laidan yli, mutta se ei riittänyt pysäyttämään veden tuloa veneeseen. Viimeisenä toivona Yusra, Sarah ja muu vahva uimari hyppäsivät mereen, jotta vene keventyisi. He olivat meressä 3,5 tuntia kunnes saapuivat Lesbokseen. Seuraavaksi he matkustivat siskonsa kanssa Makedoniaan, Serbiaan, Unkariin ja Itävaltaan, kunnes pääsivät Saksaan.


title: Onnen saari

text: Onnen saari on Maunu Kurkvaaran ohjaama elokuva vuodelta 1955. Elokuvan tapahtumat sijoittuvat jatkosodan aikaan ja elokuvan ulkokuvauksia tehtiin Bornholmin saarella. Vuonna 1956 Kurkvaara teki elokuvasta uuden, täydennetyn version, jota esitettiin nimellä "Ei enää eilispäivää".


title: Onnen saari

text: Arvostelijat moittivat elokuvaa keskeisen johtoaiheen puutteesta eivätkä olleet tyytyväisiä filmin kuvaukseen, jota pidettiin latteana ja mielikuvituksettomana. Elokuvan yleisömenestys oli huono.


title: Onnen saari

text: Nuori sotilas Olavi Laitinen palaa haavoituttuaan mielessään takaisin rauhanaikaiseen purjehdusretkeen, jonka hän teki parin ystävänsä kanssa. Myrsky ajoi heidät saarelle, jossa Olavi rakastui saaren kaunottareen Birteen. Lähtiessään hän lupaa palata takaisin saarelle mutta sodan syttyminen estää paluun ja hän on vain kirjeenvaihdossa Birten kanssa. Elokuvan kertomus palaa sitten nykyhetkeen ja selviää, että Olavin ennen haavoittumistaan saama kirje kertoi Birten kuolleen. Olavi toipuu sairaalassa vammoistaan mutta henkisesti hän on murtunut palatessaan rintamalle.


title: Ei enää eilispäivää

text: Ei enää eilispäivää on Maunu Kurkvaaran ohjaama elokuva vuodelta 1957. Elokuvan tapahtumat sijoittuivat jatkosodan aikaan ja elokuva oli uusi täydennetty versio Kurkvaaran vuonna 1955 valmistuneesta elokuvasta "Onnen saari". Kurkvaara kuvasi kesällä 1956 Lahdessa elokuvan alkuun uuden kehyskertomuksen ja rakensi elokuvan lopun uudestaan. Elokuvan uudet kohtaukset sijoittuivat sairaalaympäristöön.


title: Ei enää eilispäivää

text: Elokuvan yleisömenestys oli vielä heikompi kuin alkuperäisellä "Onnen saari" -elokuvalla vaikka kriitikoiden mielestä elokuvan rakenne ja juoni olivatkin muutosten myötä selkeytyneet.


title: Ei enää eilispäivää

text: Alikersantti Olavi Laitinen saa rintamalle kirjeen joka järkyttää häntä niin että hän kävelee vihollisen tulitukseen ja haavoittuu. Sairaalassa hän toipuu vammoistaan mutta on yhä sulkeuutnut. Olavi palaa sairaalassa ollessaan mielessään takaisin rauhanaikaisiin purjehdudretkeen jonka hän teki parin ystävänsä kanssa. Myrsky ajoi heidät saarelle jossa Olavi rakastui saaren kaunottareen Birteen. Hän lupaa lähtiessään palata takaisin saarelle mutta sodan syttyminen estää paluun ja hän on vain kirjeenvaihdossa Birten kanssa. Elokuvan kertomus palaa sitten nykyhetkeen ja selviää että kirje jonka Olavi sai ennen haavoittumistaan kertoi Birten kuolleen. Olavi toipuu sairaalassa vammoistaan mutta henkisesti hän on murtunut palatessaan rintamalle.


title: Luokkakokous 2 – Polttarit

text: Luokkakokous 2 – Polttarit on vuonna 2016 ensi-iltansa saanut Taneli Mustosen ohjaama suomalainen komediaelokuva. Se on jatko-osa vuoden 2015 elokuvalle "Luokkakokous". Elokuvan pääosissa jatkavat näyttelijät Aku Hirviniemi, Sami Hedberg ja Jaajo Linnonmaa.


title: Luokkakokous 2 – Polttarit

text: Elokuvan traileri julkaistiin 12. elokuuta 2016. Elokuva sai ensi-iltansa 2. marraskuuta 2016.


title: Luokkakokous 2 – Polttarit

text: "Luokkakokous 2" perustuu tanskalaiselokuvaan "Klassefesten 2". Sen käsikirjoitus noudattaa samaa juonta, mutta sitä on sovitettu, jotta suomalaiset hahmot sopisivat elokuvan maailmaan. Elokuvan esituotanto ja Mustosen aiemman elokuvan "Bodomin" jälkituotanto tehtiin samaan aikaan vuonna 2016.


title: Luokkakokous 2 – Polttarit

text: Elokuva kuvattiin huhti-toukokuussa 2016. Sitä kuvattiin muun muassa Hämeenlinnassa, Vanajanlinnassa ja Helsingissä. Elokuvaa leikattiin kuvausten aikana, joten elokuvan raakaleikkaus oli valmis vain viikkoa kuvausten päättymisen jälkeen.


title: Luokkakokous 2 – Polttarit

text: Kolmas jatko-osa on ilmoitettu.


title: Wang Zhelin

text: Wang Zhelin (merkit: 王哲林; s. 20. tammikuuta 1994 Fuzhou) on kiinalainen koripalloilija, pelipaikaltaan sentteri. Hän edustaa kotimaansa CBA-liigassa pelaavaa Fujian Sturgeonsia.


title: Wang Zhelin

text: Memphis Grizzlies varasi Wangin vuoden toisella kierroksella. Häntä aiemmin varattiin myös toinen kiinalaislupaus Zhou Qi.


title: Wang Zhelin

text: Wang debytoi Kiinan maajoukkueessa 18-vuotiaana vuonna 2012. Hän edustaa maataan vuoden 2016 Rion olympiaturnauksessa.


title: Ntare IV

text: Ntare IV Rutaganzwa Rugamba oli Burundin kuningas eli "Mwemi" vuodet 1796–1850.


title: Ntare IV

text: Ntare IV seurasi hallitsijana isäänsä, kuningas Mwambutsa I:tä. Ntare IV:n hallituskaudella Burundin pinta-ala kaksinkertaistui. Häntä seurasi hallitsijana hänen poikansa Mwezi IV, jonka hallituskaudella Burundi joutui Saksan siirtomaaksi.


title: Tänään olet täällä

text: Tänään olet täällä on Maunu Kurkvaaran ohjaama elokuva vuodelta 1966. Suurin osa elokuvasta kuvattiin ulkomailla Espanjan Ibizalla, Marokossa, Etelä-Ranskassa ja Tukholmassa. Suomessa kuvattiin vain joitain kohtauksia Lapissa ja Helsingissä.


title: Tänään olet täällä

text: Kriitikot pitivät elokuvan juonta tyhjänä ja banaalina mutta kiittivät hyvälaatuista värikuvausta. Elokuvan yleisömenestys oli alle keskitason ja elokuva oli tappiollinen.


title: Tänään olet täällä

text: Ibizalla asuva joukko suomalaisia kokoontuu taiteilija Nitan järjestämiseen juhliin. Nitan poikaystävä Heka lähtee Suomeen hakemaan perintöään. Miestään Ibizalla odottava Sole saa kuulla että hänne miehensä on kuollut auto-onnettomuudessa. Ruotsalainen Lena ja suomalainen Kari seurustelevat ja matkustavat laivalla Marokkoon. Elokuvan lopussa Sole on palannut Helsinkiin. Lena ja Kari ovat eronneet ja Lena palannut Tukholmaan. Hän odottaa Karin lasta ja aikoo tehdä abortin Helsingissä. Helsingissä hän kuitenkin muuttaa mielensä ja jää lopussa leikkimään puistossa Solen lasten kanssa.


title: Fiat Fiorino (2013)

text: Fiat Fiorino (Typ 327) on Fiat Professionalin vuodesta 2013 lähtien valmistama pakettiautomalli, joka perustuu vuonna 2010 esiteltyyn brasilialaiseen Fiat Unoon. Mallia myydään Etelä-Amerikassa ja Meksikossa, jossa nimenä on Ram ProMaster Rapid. Se korvasi markkinoille tullessaan alkuperäiseen Unoon perustuneen Fiorinon, jota oli tällöin valmistettu jo 25 vuoden ajan.


title: Fiat Fiorino (2013)

text: Fiorinossa on kahdeksanventtiilinen 1,4-litrainen (85 hv) moottori, joka toimii etanolilla ja bensiinillä sekoitussuhteen ollessa vapaa. Voimansiirtona on viisivaihteinen manuaalivaihteisto.


title: Ernesto Samper

text: Ernesto Samper (s. 3. elokuuta 1950 Bogotá, Kolumbia) on kolumbialainen poliitikko, joka edustaa liberaalipuoluetta. Hän toimi Kolumbian presidenttinä 1994–1998. Vuodesta 2014 alkaen hän on toiminut Etelä-Amerikan valtioiden Unionin (UNASUR) pääsihteerinä.


title: Ernesto Samper

text: Samper kävi koulunsa Bogotássa, ja suoritti yksityisessä La Pontificia Universidad Javeriana -yliopistossa tutkinnot sekä taloustieteessä että oikeustieteessä. Lisäksi hän suoritti taloustieteen jatko-opintoja Columbia Universityssä asuessaan New Yorkissa.


title: Ernesto Samper

text: Samper aloitti poliittisen uransa Cundinamarcan kansanedustajana 1982–1984, ja toimi Bogotan kaupunginvaltuustossa 1982–1986 ja senaattorina 1986–1990.


title: Ernesto Samper

text: Samper valittiin Kolumbian presidentiksi vuonna 1994. Kautensa päättyessä vuonna 1998 hän myönsi, että vaalikampanjaan oli käytetty huumerahoja. Myöhemmin Calin kartellin edustajat myönsivät käyttäneensä kampanjaan kymmenen miljoonaa Yhdysvaltojen dollaria.


title: Ernesto Samper

text: Samper syntyi 3. elokuuta 1950 Bogotássa. Hänen sisaruksistaan Daniel Samper on tuottelias kirjailija ja toimittaja, samoin kuin monet muut Samperin suvun jäsenet. Hän meni vuonna 1972 naimisiin Silvia Arbelaezin kanssa, jonka kanssa hänellä on poika Andres. Hän on eronnut, ja myöhemmin hän meni uusiin naimisiin Jacquin Strouss Lucenan kanssa 16. kesäkuuta 1979, ja tästä avioliitosta syntyivät Miguel ja Felipe.


title: Heikki Mattila

text: Heikki Samuli Mattila (s. 21. tammikuuta 1945 Hartola) on pituushypyn moninkertainen SM-mitalisti, joka edusti koko uransa ajan urheiluseura Joutsan Pommia. Kalevan kisojen pituushyppyyn hän otti osaa kaikkiaan 12 kertaa vuosina 1964–1980. SM-hopeaa Mattila saavutti 1973, 1975 ja 1979. SM-pronssille hän ylsi 1968 ja 1972. Maajoukkueen mukana Mattila kilpaili 1966–1979. .


title: Heikki Mattila

text: Työuran Heikki Mattila teki Joutsan lukiossa englannin lehtorina. Eläkkeelle hän jäi kesäkuussa 2005.


title: XXX (vuoden 2016 elokuva)

text: XXX on vuonna 2016 ilmestynyt intialainen eroottinen draamaelokuva, jonka on ohjannut Ken Ghosh ja tuottanut Shobha Kapoor ja Ekta Kapoor (ALT Entertainment). Päärooleissa nähdään Kyra Dutt, Aparnaa Bajpai, Pryanca Talukdar ja Aparna Sharma.


title: XXX (vuoden 2016 elokuva)

text: Elokuvan kuvaukset alkoivat huhtikuussa 2015 ja sen ensi-ilta oli vuonna 2016."XXX" sisältää viisi eri tarinaa, jotka tutkivat eri näkökohtia seksuaalisista suhteista.


title: XXX (vuoden 2016 elokuva)

text: Tuottaja Ekta Kapoor aiheutti kohua vaatimalla elokuvan näyttelijöitä allekirjoittamaan sopimuksen, johon sisältyy pykälä, ettei näyttelijä epäröi alastonkohtauksia tai kieltäydy sellaisista. Sen allekirjoitti ensimmäisenä Kyra Dutt.


title: Jake Kaminski

text: Jake Kaminski (s. 11. elokuuta 1988 Buffalo) on yhdysvaltalainen jousiampuja. Hän on muun muassa voittanut hopeaa Lontoon 2012 ja Rio de Janeiron 2016 kesäolympialaisten joukkuekilpailuissa ja kultaa maailmanmestaruuskisoissa Belekissä Turkissa 2013.


title: Jake Kaminski

text: Kaminski aloitti jousiammunnan kuusivuotiaana vuonna 1994 kotikaupungissaan Elmassa.


title: Saenchai

text: Suphachai Saenpong, tunnetaan paremmin nimellä Saenchai (, s. 30. heinäkuuta 1980 Maha Sarakham) on thaimaalainen thainyrkkeilijä. Hän on voittanut useita eri thainyrkkeilyn mestaruuksia, kuten Lumpinee mestaruuden neljässä eri painoluokassa ja WMC:n kevyensarjan mestaruuden. Saenchai on myös otellut nyrkkeilyn parissa viiden ottelun verran ja voittanut PABA:n tilapäisen höyhensarjan mestaruuden.


title: Saenchai

text: Saenchai aloitti thainyrkkeilyn 8-vuotiaana ja liittyi myöhemmin Jockey Gym seuraan harjoittelemaan. Hän voitti ensimmäisen kamppailun viikon harjoittelun jälkeen tuomariäänin. Saenchai muutti sittemmin Bangkokiin noin 17-vuotiaana, jolloin hän liittyi Somluck Kamsingin thaiseuraan. Tämän myötä Saenchain kehänimenä käytettiin "Saenchai Sor.Kamsing".


title: Saenchai

text: Saenchai saavutti 1990-luvun lopulla ja 2000-luvun alussa Lumpineen ylemmän kärpäs-, kääpiö- ja ylemmän höyhensarjan mestaruudet. Tuolloin 1999 hänet valittiin Thaimaassa vuoden ottelijaksi. 2000-luvulla Saenchai otteli useita kamppailuja Lumpinee nyrkkeilystadionilla ja Rajadamnernin stadionilla.


title: Saenchai

text: Hän kamppaili myös Euroopassa ja Japanissa ensimmäistä kertaa vuosien 2006–2009 aikana. Euroopassa Saenchai otteli ensimmäiseksi marokkolaista Joad Errajia vastaan "SLAMM "Nederland vs Thailand"" -tapahtumassa. Maaliskuussa 2006 käyty kamppailu päättyi Saenchain tyrmäysvoittoon ensimmäisessä erässä. Seuraavan kerran Saenchai otteli Euroopassa huhtikuussa 2007 ranskalais-italialaista WPKC:n potkunyrkkeilyn euroopanmestaria Fabio Pincaa vastaan. Ranskassa käyty kamppailu päättyi Saenchain voittoon tuomariäänin. Saenchai osallistui toisen kerran "SLAMM "Nederland vs Thailand IV"" -tapahtumaan, jossa hän kohtasi marokkolaisen Rachid Belanin. Maaliskuussa 2008 käyty viisieräinen kamppailu päättyi Saenchain voittoon tuomariäänin. Hänet nähtiin vielä "SLAMM "Nederland vs Thailand V"" -tapahtumassa marraskuussa 2011. Tuolloin Saenchai voitti belgialaisen Nico Veressenin tuomariäänin. Saenchai otteli 2000-vuosikymmenen puolella viimeisen kerran Englannissa järjestetyssä "Muay Thai Legends" -tapahtumassa Liam Harrisonia vastaan. Saenchai voitti kamppailun tuomariäänin.


title: Saenchai

text: Japanissa Saenchai kohtasi ensimmäiseksi korealaisen Sang-Soo Limin heinäkuussa 2006. Hän voitti kamppailun tyrmäyksellä toisessa erässä. Saenchai voitti myös toisen kamppailunsa Japanissa tyrmäyksellä Kenji Takemuraa vastaan tammikuussa 2007. Saenchai otteli kolmannen kerran vielä Japanissa Shinya Ishigea vastaan heinäkuussa 2007, jolloin hän voitti viisieräisen kamppailun tuomariäänin.


title: Saenchai

text: Saenchai valittiin vuonna 2008 toista kertaa urallaan vuoden thaimaalaiksottelijaksi.


title: Saenchai

text: Saenchai aloitti uuden vuosikymmenen voittamalla avoimena olleen MTAA:n kevyensarjan mestaruuden. Hän voitti Kaliforniassa käydyn kamppailun Tetsuya Yamatoa vastaan tyrmäyksellä ensimmäisessä erässä potkaistuaan vastustajaa päähän.


title: Saenchai

text: Ennen Toyota Cupia Saenchai otteli kaksi kertaa Euroopassa ja kerran Kiinassa. Hän kohtasi Saksassa turkkilaisen Yetkin Ozkulin, jonka Saenchai voitti tyrmäyksellä toisessa erässä. Kesäkuussa 2010 hän puolestaan kohtasi Lontoossa englantilaisen Rob Storeyn. Saenchai voitti kamppailun neljännessä erässä teknisellä tyrmäyksellä, kun tuomari päätti keskeyttää kamppailun alapotkujen myötä, jotka vahingoittivat Storeyta sen verran. Vain muutamaa päivää myöhemmin Saenchai matkasi Kiinaan, jossa hän kohtasi Wang Wei Haon, jolle Saenchai hävisi tuomariäänin.


title: Saenchai

text: Palattuaan takaisin Thaimaahan, Saenchai osallistui heinäkuussa järjestettyyn Toyota Cupiin, jossa hän voitti avauskierroksella englantilaisen Imran Khanin teknisellä tyrmäyksellä toisessa erässä. Seuraavalla kierroksella Saenchai sai vastaansa japanilaisen Issei Ingram Gymin, jonka hän voitti myös teknisellä tyrmäyksellä. Tällä kertaa voitto tuli nopeammin jo kahden minuutin jälkeen ensimmäistä erää. Loppuottelussa Saenchai sai vastaansa iranilaisen Mazoud Izzadin, jonka hän voitti tyrmäyksellä hieman alle kahdessa minuutissa.


title: Saenchai

text: Toyota Cupin jälkeen Saenchai otteli lokakuussa 2010 Petchboonchuan Lumpineen ja World Muaythai Councilin kevyensarjan mestaruuksista. Viisieräinen kamppailu päättyi Saenchain voittoon tuomariäänin, jonka myötä hän voitti urallaan neljännen Lumpinee mestaruusvyön eri painoluokassa. Joulukuussa 2010 Saenchai puolusti ensimmäisen kerran vasta voitettujaan mestaruuksia Nong-O Sit Oria vastaan. Saenchai voitti tälläkin kertaa kamppailun tuomariäänin ja piti mestaruutensa hallussa.


title: Saenchai

text: Saenchai päätyi nyrkkeilemään 2002 ja oli osa Patanakan Gym seuraa. Hän otteli urallaan kaikki ottelunsa thaimaassa, vaikka kaikki Saenchain vastustajat olivat filippiiniläisiä. Hänen ensimmäinen ottelu oli Teofilo Tunacao vastaan toukokuussa 2002, jossa hän voitti tuomariäänin kahdeksaneräisen ottelun. Seuraavan kerran Saenchai otteli lokakuussa 2003, jolloin hän voitti tyrmäyksellä kolmannessa erässä Pablo Boy Guevarran.


title: Saenchai

text: Jo kolmannessa ottelussaan Saenchai otteli Rud 4K Kevkatchea vastaan avoimena olleesta PABA:n höyhensarjan mestaruudesta. Saenchai voitti kaksitoistaeräisen ottelun tuomariäänin ja hänet julistettiin mestariksi. Tammikuussa 2004 Saenchai puolusti ensimmäistä kertaa mestaruusvyötään Kevkatchea vastaan, jonka voitti edellisen kerran otellessaan mestaruudesta. Toisellakin kertaa Saenchai onnistui voittamaan ottelun tuomariäänin ja onnistui pitämään mestaruutensa.


title: Saenchai

text: Saenchai otteli mestaruusottelun jälkeen vielä yhen kerran huhtikuussa 2004. Hän voitti tyrmäyksellä Joebar Damosmogin kolmannessa erässä, joka oli samalla Saenchain uran viides voitto nyrkkeilyssä.


title: Satyajit

text: Satyajit on yleinen intialainen nimi. Sana on yhdistelmä sanoista totuudenmukainen (Satya) ja voittaja (jit). Merkittäviä Satyajit-nimisiä henkilöitä:


title: Aurinkoenergia Suomessa

text: Aurinkoenergiaa käytetään Suomessa pääasiassa vedenlämmittämiseen sekä sähkön tuottamiseen aurinkopaneeleilla. Aurinkoenergiaa tuotettiin Suomessa vuonna 2015 noin 97 terajoulea eli 26,9 gigawattituntia. Sen osuus oli noin 0,0074 prosenttia Suomen kokonaisenergiantuotannosta (1 304 589 TJ). Aurinkoenergian tuotannon määrä on kasvanut Suomessa vuosittain sen ensimmäisistä käyttöönottovuosista lähtien. Esimerkiksi vuonna 1990 aurinkoenergiaa tuotettiin noin 18 terajoulea, vuonna 2000 noin 22 terajoulea ja vuonna 2010 noin 56 terajoulea.


title: Aurinkoenergia Suomessa

text: Lähde:


title: Misael Pastrana Borrero

text: Misael Eduardo Pastrana Borrero (14. marraskuuta 1923 – 21. elokuuta 1997) oli Kolumbian presidentti vuosina 1970–1974. Hän oli viimeinen Kolumbian Kansallisen rintaman eli Liberaalien ja Konservatiivien koalition presidenteistä


title: Misael Pastrana Borrero

text: Neljän vuoden kautensa aikana Pastrana pyrki lisäämään työllistymismahdollisuuksia ja kansallisia säästötoimenpiteitä päästäkseen eroon riippuvuudesta ulkomaisista investoinneista ja luotoista. Hänen kaudellaan monet kolumbialaiset saivat oikeuden kansaneläkkeeseen.


title: Misael Pastrana Borrero

text: Yksi Pastranan iskulauseista oli "auto jokaiselle Kolumbian perheelle", ja oli tuomassa ranskalaista autonvalmistajaa Renaultia Kolumbiaan. Hän edisti myös ensimmäisen kansallisen ympäristölainsäädännön luomista latinalaisessa Amerikassa.


title: Misael Pastrana Borrero

text: Hän kuoli Bogotássa 73-vuoden iässä. Pastranan puoliso on  María Cristina Arango Vega, jonka kanssa hänellä oli kolme poikaa ja yksi tytär. Hänen toinen poikansa, Andrés Pastrana Arango oli  Kolumbian presidentti vuosina 1998–2002.


title: Venäjän–Krimin sota (1552–1576)

text: Venäjän–Krimin sota 1552–1576 käytiin Krimin kaanikunnan ja Moskovan Venäjän välillä. Se alkoi tsaari Iivana IV Julman vallattua Kazanin kaanikunnan, jota Krimin kaani Devlet I Giray oli tavoitellut osaksi omaa valtakuntaansa. Sota kesti lähes koko Devlet Girayn hallinnon ajan ja päättyi Krimin tataarien tappioon. Sodan seurauksena Venäjän ja itäisten kaanikuntien väliset voimasuhteet muuttuivat Venäjälle edullisemmaksi.


title: Venäjän–Krimin sota (1552–1576)

text: Sotaan kuuluneita tai siihen liittyviä merkittäviä tapahtumia olivat muun muassa Venäjän Kazanin valloitus 1552, Krimin sotaretki Tulaan 1552, Venäjän Astrahanin valloitus 1554-1557, Sudbištšen taistelu 1555, Osmanien valtakunnan ja Krimin tataarien yhteinen sotaretki Astrahaniin 1569, tataarien sotaretki Moskovaan 1571 ja Molodin taistelu 1572.


title: Venäjän–Krimin sota (1552–1576)

text: Mongolit ja tataarit olivat tehneet ryöstöretkiä ja invaasioita Venäjälle 1200-luvulta lähtien. Vuonna 1223 käydyssä Kalka-joen taistelussa mongolit ja tataarit tuhosivat neljä kertaa suuremman venäläisarmeijan lähes täydellisesti. Mongolivaltakunta Kultainen orda alkoi kuitenkin menettämään valtaansa 1400-luvulla. Sen läntisissä osissa nousi useita kapinoita ja syttyi irtautumissotia, joiden seurauksena alueelle syntyi uusia ja itsenäisiä kaanikuntia. Keski-Volgan alueella sijainnut Kazanin kaanikunta itsenäistyi 1438, Krimin niemimaan ja sen pohjoispuolen tasangolla ollut Krimin kaanikunta 1449, Volgan alajuoksulla Kaspianmeren rannikolla sijainnut Astrahanin kaanikunta 1466 ja Uralin itäpuolella ollut Siperian kaanikunta itsenäistyi 1490. Lisäksi Venäjä onnistui lyömään Kultaisen ordan Ugran taistelussa 1480. Aikanaan mahtava mongolivaltakunta vetäytyi itäänpäin, jättäen aiemmin hallitsemilleen alueille valtatyhjiön, joka mahdollisti poistumista seuranneet kiistat ja sodat.


title: Venäjän–Krimin sota (1552–1576)

text: Koska kaanikuntien ylimyssuvut ja dynastiat periytyivät Kultaisen ordan ylimyssuvuista, joiden perimysjärjestykset sekoittuivat poliittisten naimakauppojen vuoksi, niiden välille syntyi ajoittain perimyskiistoja sekä alueista että valtaistuimista. Myös perimyssotia käytiin ja kaanikuntien valtaistuimet vaihtuivat ajoittain eri hallitsijasukujen välillä. Välillä kaanikunnat liittoutuivat ja kävivät sotia Venäjää vastaan, sekä tekivät yhteisiä ryöstöretkiä sen alueelle. Joissakin tapauksissa Venäjä toimi myös liittolaisena kaanikuntien keskinäisessä välienselvittelyssä.


title: Venäjän–Krimin sota (1552–1576)

text: Iivana IV, lisänimeltään "Julma", kruunattiin Venäjän tsaariksi 1547 vain 16-vuotiaana. Nuoresta iästään huolimatta hän oli alusta saakka aktiivinen hallitsija. Iivana pyrki uudistamaan hallintoa, kehittämään armeijaa ja laajentamaan valtakuntansa alueita sekä lännessä että idässä, ja torjumaan myös tataarien suunnalta tullutta uhkaa.


title: Venäjän–Krimin sota (1552–1576)

text: Vuonna 1551 Krimin kaaniksi nousi Devlet I, joka Giray-dynastian jäsenenä periytyi suoraan Tšingis-kaanista tämän pojanpojan Togon Temürin kautta. Hänen edeltäjänsä Sahib Giray oli hallinnut sekä Krimin että Kazanin kaanikuntia. Kazanissa oli kuitenkin noussut edeltävien vuosien aikana useita kapinoita.


title: Venäjän–Krimin sota (1552–1576)

text: Iivana Julma pyrki hyödyntämään tataarien keskinäistä hajanaisuutta ja hänen armeijansa hyökkäsi Kazaniin vuonna 1547. Iivana pyrki valtaamaan alueen itselleen, mutta hänen ensimmäinen Kazanin kaupungin piirityksensä epäonnistui, samoin kuin toinenkin talvella 1549-1550 tehty yritys. Näiden yritysten seurauksena Kazanissa nostettiin valtaan venäläisten vasallikaanikunnan Qasimin hallitsija kaani Šahğäli, joka vannoi alamaisuutta Venäjälle, mutta kazanilaistataarit suistivat hänet pian vallasta. Iivanan armeija aloitti jälleen Kazanin piirittämisen loppukesällä 1552.


title: Venäjän–Krimin sota (1552–1576)

text: Devlet I, joka pyrki liittämään Kazanin omaan kaanikuntaansa, solmi Venäjän vastaisen liittolaissuhteen Puola-Liettuaa hallinneen Jagiellonian dynastian kanssa ja varusti armeijansa Tulan sotaretkelle 1552. Hänen tarkoituksenaan oli hyökätä kohti Venäjän pääkaupunkia Moskovaa hyödyntäen Kazanin piiritykseen sitoutuneen Iivanan armeijan poissaoloa. Devlet I Krimin tataarit kuitenkin hävisivät Tulan piirityksen paikalliselle varuskunnalle ja sen saamille tukijoukoille. Tataarit hävisivät myös seuranneen taistelun Šivoronjoella. Iivana pystyi valtaamaan sekä Kazanin kaupungin että Kazanin kaanikunnan. Valloituksensa ansiosta Iivana sai haltuunsa kulkuyhteyksien vuoksi tärkeän Volgan keskiset alueet.


title: Venäjän–Krimin sota (1552–1576)

text: Devletin tataariarmeija oli kärsinyt tappioita, joten hän pyrki saamaan Astrahanin kaanikunnan hallitsijaksi oman sukulaisensa lähinnä poliittisen painostuksen keinoin. Astrahanin tataarit kiistelivät myös keskenään valtaistuimesta. Joko Astrahanin kaani Yamğurçı tai hänen kilpailijansa Abd al-Rahman pyysi tukea Iivanalta, joka käyttikin kaanikuntien välistä valtataistelua ja hajanaisuutta jälleen hyväkseen, ja valtasi myös Astrahanin 1554. Sen vasallihallitsijaksi asetettiin Derviş Ali.


title: Venäjän–Krimin sota (1552–1576)

text: Devlet I, joka oli ottanut oppia aiemmista tappioistaan, järjesti uuden Venäjälle suuntautuneen sotaretken 1555. Tämä menestyi paremmin, ja tataarit onnistuivat tekemään ryöstöiskun Moskovaan sekä voittamaan venäläiset Sudbištšen taistelussa 24-25. kesäkuuta 1555. Devlet oli jakanut joukkonsa kahteen osastoon, joista toista johti hänen apulaiskomentajansa ja poikansa Ahmed Giray. Ahmed kuitenkin kuoli taistelussa, jonka jälkeen Devlet antoi aseman toiselle pojalleen Mehmedille.


title: Venäjän–Krimin sota (1552–1576)

text: Menestyksensä ansiosta Devlet I houkutteli Derviş Alin liittoutumaan kanssaan ja ajamaan venäläiset pois Astrahanista. Iivanan armeija kuitenkin palasi vuonna 1556 ja valtasi kaanikunnan uudelleen. Sen pääkaupunki Xacitarxan poltettiin ja alueen tataariväestöä vainottiin ja surmattiin, kuten myös tataareja kannattaneita nogai-kansan jäseniä. Iivana pyrki vakiinnuttamaan valtaansa pohjois-Kaukasiassa rakentamalla uuden Astrahanin kaupungin, sekä linnakkeita eri puolille entistä kaanikuntaa sekä solmimalla liittolaissuhteen Terek-joen rantoja asuttavien kabardien kanssa. Liittolaisuus vahvistettiin avioliitolla, jonka Iivana solmi kabardiruhtinas Temrjukin tyttären Kutšenein kanssa, vaikka naimakauppaa tataarina pidetyn ja islamilaistaustaisen Kutšenein kanssa paheksuttiin Moskovassa.


title: Venäjän–Krimin sota (1552–1576)

text: Krimin kaanikuntaan saapui paljon tataaripakolaisia sekä Kazanista että Astrahanista. Myös Nogaiden keskenään käymä sisällissota toi alueelle uusia pakolaisia. Nogait jakautuivat Suureksi ja Pieneksi ordaksi kutsutuiksi osapuoliksi, joista ensin mainitut tukivat Venäjää ja jälkimmäiset tataareja ja turkkilaisia. Sodan seurauksena Pieneen ordaan kuuluneet muuttivat Astrahanin ja Kazanin alueilta pakolaisina Krimille ja myös Osmanien pohjois-Kaukasiassa oleviin lääneihin. Seurauksena Venäjän vastaisten toimien kannatus oli Krimin kaanikunnassa korkealla, mutta toiveet yhteisistä operaatioista Liettuan kanssa hautautuivat toviksi, kun vuonna 1556 Sigismund II jatkoi Venäjän kanssa solmimaansa aselepoa kuudella vuodella. Iivana Julma puolestaan pyrki solmimaan Liettuan kanssa Krimin vastaisen liittoutuman, mutta liettualaiset kieltäytyivät, sillä he pelkäsivät sotaa Osmanien valtakunnan kanssa. Vaikka Iivana Julma koetti vakuutella osmaniarmeijan olevan sitoutunut sen Persiaa vastaan käymään sotaan, liittoutumaa ei syntynyt myöskään liettualaisten Venäjää kohtaan tunteman epäluulon vuoksi. Vuonna 1558 Iivana Julma julisti uuden sodan Liettualle, mutta molemmat osapuolet käytännössä välttivät aseellisia yhteenottoja aiemmin solmitun aselevon rajoittaman ajan. Sotatoimet käynnistyivät vasta 1562.


title: Venäjän–Krimin sota (1552–1576)

text: Samoihin aikoihin kasakkapäällikkö Dmytro Vyšnevetski, joka oli luonut oman kasakka-armeijansa venäläisistä ja liettualaisista vapaaehtoisista, alkoi aiheuttamaan ongelmia. Hän oli rakentanut Dneprillä olevalle Hortytsjan saarelle linnoitetun tukikohdan sitjin, josta hän teki ryöstöretkiä sekä Krimin kaanikunnan että Osmanien valtakunnan alueelle. Menestyksekkäin näistä oli Danilo Adaševin johtama sotaretki, joka kulki pitkissä veneissä pitkin Dnepriä aina Krimin Mustanmeren rannikolle, jossa Adaševin miehet tappoivat lukuisia tataareja ja ottivat vangeikseen näiden naisia ja lapsia vapauttaen puolestaan tataarien ottamat venäläiset orjat. Vyšnevetski taas valtasi tataarien Otšakivin ja Islamkermanin linnakkeet, joista saadut kanuunat hän kuljetti omaan sitjiinsä. Devlet I vastasi omalla hyökkäyksellään kasakkalinnoitukseen 1557. Koska Vyšnevetski tunnusti alamaisuutta Sigismundille, Devlet vei tataarinsa kostoksi ryöstöretkelle myös Liettuaan. Sotaa Krimin ja Liettuan välille ei kuitenkaan syttynyt.


title: Venäjän–Krimin sota (1552–1576)

text: Moskovan ja Liettuan välisen aselevon viimeisenä vuotena 1561 Sigismund II kannusti Devletiä aloittamaan sotaretken Venäjälle. Seuraavana vuonna Devlet keräsikin armeijan ja marssi Venäjälle odottamaan Liettuan armeijan liittymistä hänen joukkoihinsa, mutta tätä ei tapahtunut ja sotaretken menestys jäi suhteellisen vähäiseksi, vaikka tataarit piirittivät oma-aloitteisesti joitakin kaupunkeja, kuten Mtsenskiä. Samaan aikaan Venäjän armeija hyökkäsi Liettuaan ja Iivana Julma, joka ei halunnut käydä sotaa kahdella rintamalla lähetti kaanikuntaan diplomaatteja aloittamaan alustavia rauhanneuvotteluja. Devlet, joka oli pettynyt Sigismundin passiivisuuteen, lupasi pidättäytyä sotatoimista. Muut tataariylimykset asettuivat kuitenkin alustavaa aselepoa vastaan ja Devlet teki ryöstöretkiä Venäjän alueille elokuussa ja lokakuussa 1564, sekä jälleen lokakuussa 1565. Uudet rauhanneuvottelut aloitettiin 1566, mutta ne eivät ehtineet tuottaa hedelmää, sillä Osmanien valtakunta alkoi valmistelemaan omaa sotaretkeään Venäjää vastaan ja vasallin asemassa ollut Devlet oli sitoutunut liittämään armeijansa osmanien riveihin.


title: Venäjän–Krimin sota (1552–1576)

text: Edeltäjänsä valtakaudella Devlet I oli asunut vuosia Istanbulissa ja hän oli hyvissä väleissä sulttaani Suleiman Suuren kanssa. Devlet koitti saada Suleimania tuekseen sotaansa, mutta osmanivaltakunta oli sitoutunut lännessä käymiin sotiinsa Venetsiaa ja Hapsburgien Itävaltaa vastaan. Suleimanin suurvisiiri Mehmed pašša Sokolović oli taipuvainen tukemaan Krimin kaanikuntaa ja laatikin suunnitelman, jonka keskeisessä osassa oli Donin ja Volgan alajuoksujen väliin rakennettava kanaali. Sen rakentaminen loisi suoran vesireitin Mustaltamereltä Kaspianmerelle, minkä turvin osmanit voisivat sekä vallata Astrahanin venäläisiltä että vahvistaa asemiaan idässä olevaa kilpailijaansa safavidien Persiaa vastaan. Suleiman, joka ei pitänyt Venäjää uhkana, ei ollut myötämielinen operaatiolle. Hänen hallintonsa loppuaikana venäläisten läsnäolo Astrahanilla aiheutti kuitenkin hankaluuksia sekä osmanikauppialle että Kaukasian kautta matkustaville pyhiinvaeltajille. Vuonna 1566 Mehmed paššan esitteli suunnitelmansa Suleimanin seuraajalle Selim II:lle, joka antoi sille suostumuksensa.


title: Venäjän–Krimin sota (1552–1576)

text: Mehmed pašša viimeisteli suunnitelman ja aloitti käytännön valmistelut 1568. Sotaretki toteutettiin Devlet I:n tataariarmeijan avustamana, mutta Krimin kaani ei itse ollut innokas osallistumaan siihen tai tukemaan sitä todellisuudessa. Vaikka hän oli ollut hyvissä väleissä Suleimanin kanssa, kaani epäili uuden hallitsijan koettavan kaapata Astrahanin kaanikunnan alueet itselleen. Kesällä 1569 matkaan lähtenyt epäonnekas sotaretkikunta koki vastoinkäymisiä alusta saakka ja osoitti myös sen, ettei turkkilaisilla ollut keinoja pärjätä aromaastossa, jota tataarit vastaavasti pitivät kotiseutunaan. Puutteellisen huollon ja hankalien elinolosuhteiden vuoksi Kaffan kenraalikuvernööri Kasım paššan johtaman sotaretkikunnan turkkilaisista koostunut osa kärsi suuria tappioita, vaikka kosketuksia vihollisiin ei juuri ollut lukuun ottamatta lyhyeksi jäänyttä Astrahanin piiritystä.


title: Venäjän–Krimin sota (1552–1576)

text: Vaikka Kasim pašša pyrki ajamaan sotaretken toistamista seuraavalle vuodelle osmanit käänsivät huomionsa mieluummin länteen. Aloittamaansa Liivinmaan sotaan sitoutunut Iivana Julma ei myöskään ollut halukas sotimaan kahdella rintamalla, joiden välinen etäisyys oli yli tuhat kilometriä. Iivanan aloitteesta rauhaa ruvettiin solmimaan välittömästi sen jälkeen, kun osmaneiden rippeet olivat palanneet kotiin.


title: Venäjän–Krimin sota (1552–1576)

text: Devlet I ei puolestaan sitoutunut rauhaan, vaan hän järjesti oman sotaretkensä Moskovaan 1571. Se olikin menestyksekäs ja tataarit saivat ajettua Iivana Julman pakoon pääkaupungistaan. Ryöstelyjen yhteydessä lähinnä puusta rakennettu kaupunki myös paloi pahoin. Rauhoittaakseen tilanteen Iivana lupasi luovuttaa Astrahanin kaanikunnan alueet Devletille, joka uskoi tsaarin vakuutteluun ja veti armeijansa takaisin Krimille. Onnistuneesta sotaretkestään Devlet sai lisänimen "Taht alğan", "Pääkaupungin Valtaaja".


title: Venäjän–Krimin sota (1552–1576)

text: Iivana Julmalla ei kuitenkaan ollut aiettakaan pitää lupaustaan. Kun tämä selvisi Krimin kaanille, hän järjesti uuden sotaretken seuraavana vuonna. Venäjän armeija oli kuitenkin tehnyt perusteellisia valmisteluja ja Molodissa käyty taistelu päättyi tataarien tappioon.


title: Venäjän–Krimin sota (1552–1576)

text: Seurauksena Krimin kaani joutui luopumaan sekä sodan jatkamiseen liittyvistä suunnitelmistaan että aikeistaan vallata Kazanin ja Astrahanin kaanikunnat Venäjältä. Tappio merkitsi Krimin kaanikunnan poliittisen ja sotilaallisen vaikutusvallan heikkenemistä, joka puolestaan antoi tilaa Moskovan Venäjän nousulle. Vasta vuosina 1588-1607 hallinneen kaanin Gazi II Girayn aikana Krimin kaanikunta oli jälleen riittävän vahva voidakseen haastaa Venäjän uudelleen.


title: Carlos Lleras Restrepo

text: Carlos Alberto Lleras Restrepo (12. huhtikuuta 1908 – 27. syyskuuta 1994) oli Kolumbian presidentti vuosina 1966–1970. Hän edisti Latinalaisen Amerikan yhteistyötä kaupan alalla, ja oli Venezuelan, Kolumbian, Perun, Bolivian ja Chilen välisen vapakauppasopimuksen pääneuvottelija.


title: Carlos Lleras Restrepo

text: Lleras opiskeli La Salle-Instituutissa ja Universidad Nacional de Colombiassa. Hän suoritti oikeustieteellisen tutkinnon vuonna 1930.


title: Carlos Lleras Restrepo

text: Lleras tuli mukaan politiikkaan jo nuorena. Vuonna 1929, hän edusti liberaalipuoluetta Apulon konventissa. 21-vuotiaana hän pääsi Kolumbian Liberaalipuolueen keskuskomitean jäseneksi.


title: Carlos Lleras Restrepo

text: Lleras pyrki Kolumbian presidentiksi ensimmäistä kertaa vuonna 1944, mutta hävisi. Myöhemmin, 27. marraskuuta, vuonna 1965, hän pääsi liberaalipuolueen ehdokkaaksi, ja sai  konservatiivipuolueen tuen.  Näin hänestä tuli ""Kansallisen Rintaman"" virallinen ehdokas, joka  voitti vaalit vuonna 1966.


title: Carlos Lleras Restrepo

text: Presidenttikautensa jälkeen Lleras perusti poliittisen lehden ""Nueva Frontera"" ja toimi sen kustantajana.